
az  eskü-téri  hid  építése 
már  megkezdett  szabá- 


ELŐSZÓ. 


udapestnek  középpontját,  a régi  Pestet,  a 
századok  óta  helyrajzi  tekintetben  mit  sem 
változott,  s a külső  városrészek  megalapí- 
tásától fogva  „Belváros^- nak,  németül : 
„ Innere  Stadi“- nak  és  „Altstadt“- nak  is 
^ nevezett  városrészt 
folytán  tervbe  vett  s 

iyozások  teljesen  át  fogják  alakítani.  A főváros 
ezen  része  a világvárosi  követeléseknek  megfele- 
lően nj  kinézést  nyerend,  s az  utókor  a régi  álla- 
potokról csupán  Írott  emlékekből,  régi  képekből 
és  tervekből  fog  tájékozást  szerezhetni.  A régi  vé- 
delmi rendszer  követelte  és  ennek  megfelelően  alko- 
tott girbe-görbe  szűk  utczák,  kis  terek,  valamint 
történeti  nevezetességű  épületek  és  magánházak  el- 
tűnnek, a mint  eltűnt  már  is  a községi  élet  viszon- 
tagságaival összeforrt  s számos  éven  át  nagy  sze- 
repet vitt,  a közszolgálat  szükségelte  hivatalok  elhelye- 
zésére azonban  már  régóta  elégtelenné  vált  régi  városház. 

A városház  ügye  sokszor  foglalkoztatta  a hatósá- 
got s ha  ennek  kérdése  a Káról y-kaszárnyának,  mint 
központi-városháznak  elfoglalásával  meg  is  van  oldva, 
évek  fognak  eltelni,  mig  a fővárosi  közigazgatást  kor- 
mányzó hatóság  a mostani  központi  városház  terüle- 
tén emelendő  palotájába,  mint  legújabb  városházába 
be  fog  költözhetni. 

A városi  közigazgatás  épülete,  a városház,  a fővá- 
ros hirtelen  fejlődésével  sohasem  tarthatott  lépést; 
külömböző  korban,  külömböző  alakban  merült  fel  a bőví- 
tésnek, nagyobbitásnak  vagy  újbóli  felépítésnek  kér- 
dése. A mit  a hivatalok  elhelyezése  körül  a lefolyt  két 
század  alatt  véghez  is  vittek,  az  mindig  ideiglenes  volt; 
a helyes  megoldást  folytonos  toldozás-foltozás  váltotta 
fel,  s végre  oda  jutottak,  hogy  a közszolgálat  rová- 
sára a hivatalok  szétforgácsoltán  magánházakba  jutot- 
tak. A kisebb  városházakká  vált  s más-más  utczában 
bérelt  magánházakban  elhelyezett  hivatalok  távolsága 
megbénította  a közigazgatás  menetét,  a mi  nemcsak 
az  adminisztrácziót  sújtotta,  hanem  a hivatalokat  fel- 
kereső feleket  is  lótás-futással  egyik  utczából  a másikba, 
s egyik  házból  a másikba  fárasztotta.  Ezen  visszás 
állapotok,  az  összes  hivatalokat  magába  fogadható 
központi  városház  megteremtésével  megszűntek.  A hiva- 
taloknak itteni  czélszerű  elhelyezésével  a viszontag- 
sággal teljes  átmeneti  korszak  letűnt,  s felviradt  a 
fővárosi  adminisztráczió  uj  korszaka.  A központi  város- 
ház, illetve  az  ennek  helyén  felépítendő  s a főváros 
díszét  is  emelni  hivatott  legújabb  városház  a jövőé, 
a Pest  városától  öröklött  úgynevezett  „ Régi  városház “ 
a történelemé. 

A pályafutását  befejezte  ezen  régi  városházról 


kívánunk  egyet-mást  elmondani  és  történetét  meg- 
ismertetni. 1687-nél  régibb  időre  azonban  vissza  nem 
mehetünk;  a török  hódoltság  alatti  kor  eseményeit 
azon  házakról,  a melyeknek  helyén  a városházát  fel- 
építették — homály  borítja. 


* 

* * 

Budapestnek  legrégibb  városrésze  a Duna  balpart- 
ján fekvő  Belváros,  a Budát  szülte  anyaváros,  a hajdani 
Pest.  Ma  ezen  városrész  a székesfőváros  IV-dik  köz- 
igazgatási  kerülete. 

A Belváros  közepét  6614  négyszögméter  területével 
a Váczi-utczától  az  Eskü-térig  terjedett  Városház-tér 
foglalta  el,  a hová  északról  a Váczi-utczából,  keletről 
a Kigyó-utczából,  délről  a Városház-utczán  át  a Lipót- 
utczából,  nyugotról  az  Eskü-térről  és  Kötő-utczából 
lehetett  jutni. 

Ezen  tér  déli  részén  épült  hosszúkás,  szabálytalan 
négyszögben  a minden  oldalról  szabadon  állott  város- 
ház, melynek  homlokzata  a Városház-tér  északi  részére 
tekintett,  bal  oldala  mellett  a Városház-utcza  vonult  el, 
hátulsó  része  a Városház-tér  déli  részén  állott,  jobb 
oldala  mellett  az  Eskü-térrel  határos  Városház-tér 
nyugoti  része  terült  el.  A Városház-tért  három  oldalról 
magánházak  övezték,  csupán  a nyugoti  oldalon  áll  még 
két  történeti  nevezetességű  épület  t.  i.  a kegyesrendiek 
épülete  és  a történeti  nevezetességét  nem  méltánylott 
utókortól  szintén  lebontásra  Ítélt  főtemplom. 

A városház  egyszerű  modorban  két  emeletre  1844- 
ben  épült,  a harmadik  emeletet  1863-ban  emelték  reá. 
Építője  Kaszelik  Ferencz  műépitő. 

A városház  szélessége  elül  18.06  öl,  hátul  16.73  öl, 
hossza,  még  pedig  a Városház-utcza  mentén  31.19  öl, 
jobbról  az  Eskü-tér  felé  30.47  öl,  magassága  a fő- 
párkányig 11.35  öl  volt.  A homlokzat  első  emeletének 
közepéből  egy  érez  erkély  ugrott  ki;  ezen  erkély  alatt 
volt  a boltozatos  kapu,  mely  fölött  a harmadik  eme- 
letből egy  13.65  öl  magas  idomtalan  torony  emel- 
kedett ki.  A tornyot  az  óra  számlapja  fölött  körös- 
körül kő-karzat  futotta  körül.  A toronytól  jobbra  és 
balra  a főpárkányzaton  tizenegy  1.40  öl  magas,  illetve 
a talapzattal  együtt  1.50-Ö1  magas  allegórikus  kő-szobor 
állott. 

Az  épület  átmérője  a kapu  hosszában  12.65  öl, 
hátul  5.85  öl,  balról  5.65  öl,  jobbról  szinte  5.65  öl  volt. 

A földszintet  22  kissebb-nagyobb  szoba  és  2 konyha, 
az  első  emeletet  15  szoba,  a második  emeletet  20  szoba, 
a harmadik  emeletet  21  szoba  foglalta  el. 

A városházában  elhelyezett  hivatalokat,  illetve  ezek 
szobáit,  arányosan  elosztott  195  utczai  ablak  világította, 
még  pedig  elül  a földszinten  8 ablak,  az  emeleteken 
9 9 ablak;  a baloldalon  a földszinten  16  ablak,  (a 
párarányosságot  a felső  sarkon  egy  vak  ablak  adta 
meg)  emeletenként  pedig  ezen  az  oldalon  17 — 17  ablak, 
hátul  emeletenkét  7 — 7 ablak,  végre  a jobboldalon 
17—17  ablak.  Az  egyes  hivatalokba  az  épület  udvari 
részét  körül  futó  folyosóból  lehetett  jutni.  A közleke- 
dést az  emeletekre  a kapu  aljából,  az  ennek  baloldalán 
elhelyezve  volt  lépcsőház,  és  a jobb  oldal  alsó  sarkából 
felvitt  lépcső  közvetítette. 

A leirt  épület  531.50  négyszögölet  foglalt  el, 
ebből  463.80  négyszögöl  az  épületre,  67.70  négyszögöl 
az  udvarra  esett. 


Mint  telekkönyvezett  testet,  Budapest  főváros 
nevére  Írva,  1.  hr.  számmal  jelölték  meg,  s értékét  az 
1898-diki  zárószámadás  582.639  írtra  becsülte;  ezen 
összegből  263.739  frtot  az  épületre  és  318.900  frtot  a 
telekre  számítottak. 


A városi  hatóság  alakulása. 

uJELfl 

^Sj.mőx  Budát-Pestet  a szövetséges  hadak 
' lothringiai  Károly  herczeg  vezérlete  alatt 
1686.  évi  szept.  hónap  2-dik  napján  a 


1^;  török  iga  alól  felszabadították,  az  itt  ki- 
vívott és  az  egész  keresztény  világban 
nagy  lelkesiiltséget  keltett  fényes  diadal  meg- 
törte a már  is  hanyatlásnak  indult  félhold  hatalmát 
az  országban.  Buda  megvétele  forduló  pont  a török  bi- 
rodalom életében,  de  forduló  pont  Buda-Pest  életében  is. 

Az  ország  és  fó'városa  sorsának  kedvezőbbre  for- 
dultával, az  eltakarodott  törökök  után  lakatlanná  vált 
Budát-Pestet  a Bécsből  1687-ben  Budára  küldött  csá- 
szári kamara-igazgatósággal  megkezdették  benépesíteni, 
midőn  pedig  a pesti  polgárság  a telepítés  első  évében 
vagy  is  1687.  évi  szeptember  hónapig  körülbelül  har- 
mincz  tagra  felszaporodott,  ezeknek  felesketésével  meg- 
teremtették a községi  hatóságot  és  ennek  élére  Watula 
János-Jakab  bírót  állították. 

Az  igy  megalakult  községi  hatóság  tagjait,  mint 
Pest  város  első  telepitvényeseinek  neveit  egész  teljes- 

ségben  eddig  nem  ismertük,  de  tudtuk,  hogy  a polgá- 
rokat megnevező  törzskönyv  a polgárság  képét  körül- 
belül 1699-ig  teljes  számban  nem  tárja  elénk.  A pol- 
gárokat nyilvántartó  törzskönyv  elsőnek  Proberger 
Jakabot  nevezi  meg.  Proberger  azonban  nem  volt  első, 
hanem  második  gyarmatosa  Pest  városának,  a mit  a 
fővárosi  számvevőségnek,  a régi  városház  pinczéiben 
halomra  hányt  régi  számadási  könyvei  rendezése  alkal- 
mából napvilágra  jutott,  és  az  első  házak  kiosztását 
mutató  1687-diki  könyv  bizonyít.  Ezen  eddig  ismeretlen 
volt  könyv  a házat,  illetve  telket  kapott  polgárok 
neveit  az  alábbi  sorrendben  sorolja  elő,  a napot  pedig, 
a mikor  az  első  házat  adományozták,  1687.  évi  julius 
hónap  20-dikának  mondja.  A megnevezett  polgárok  a 
következők : 


1687-ről  : 

Hamer  Kristóf,  kádár. 
Proberger  Jakab,  sörfőzo. 
Suchentrunk  János  György, 
kovács. 

Knöper  János  — Bálint,  zászló- 
tartó. 

Karpfenstein  István. 

Jaskó  Mihály,  molnár. 

Pressl  Pál,  fürdős. 

Sax  Simon,  köteles. 

Riemer  Márton. 

Mihályfi  Mihály. 

Wenzel  von  See. 

Lindvay  György. 

Grünwald  Pál,  puskaagyké- 
szitő. 


Söder  (Sötér)  Ferencz,  szolgabiró. 
Szentiványi  István,  puskamüves. 
Tobisch  János,  szűcs. 
Wassermann  Katalin,  özvegy. 

1688-ról  : 

Purganovszky  Miklós,  szappanos. 
Haséi  György. 

Bindtner  Miksa. 

Köpf  Mátyás. 

Kalcher  Márton. 

Ormoschty  Jakab,  szappanos. 
Tott  Mátyás. 

Manny  András. 

Szabó  J. 

Pasch  Mihály,  csizmadia. 

Suitz  Mihály,  szűcs. 


A polgárság  névsora  azonban  ezekkel  sem  teljes, 
mert  1687-ből  csak  tizenhét  háztulajdonos  polgárt 

ismertet,  holott  a polgárokat  nyilványtartó  törzskönyv 
huszonhat  házbirtokost  és  egy  ház  nélküli  polgárt 
emlit,  a miből  az  következtethető,  hogy  ezen  könyv 
vitelét  nem  is  1687-ben,  hanem  sokkal  későbben  kez- 
dették meg,  a mit  az  is  gyanittat,  hogy  nem  eredeti, 
hanem  a mint  az  irás  egyformasága  mutatja,  másolat- 
tal van  dolgunk,  s ebbe  a könyvbe  ennek  megkezdé- 
sekor még  meg  volt  s el  nem  kallódott  adományozó 
okiratokat  Írták.  De  másk ülőmben  sem  mutatja  ezen 
könyv  a polgárság  teljes  képét,  mert  ebben  csupán  a 
házbirtokos  polgárok  vannak  megnevezve,*  ellenben  a 
ház  nélkül  befogadott  polgárokról  mit  sem  mond. 

De  hogy  Pest  város  polgárságát  mint  községi 
hatóságot  megismerhessük,  ide  iktatjuk  a polgárok 
törzskönyvében  megnevezett  huszonhét  polgár  közül 
még  azokat,  a kik  a fent  említett  könyvben  elősorolva 
nincsenek,  még  pedig  a minket  érdeklő  telepítés  első 
két  évéből  azon  időig,  a meddig  a polgárság  összesége 
mint  polgári  hatóság  működött,  nevezetesen: 


1687-ből: 

Gyöngesi  János, 

Merkell  János,  kereskedő. 
János  György 
Döpfel  Mátyás,  pék. 
Krobschickné. 

Thot  Mihály. 

Fisclie  Márton,  cserepező. 
Szemerédi  Benedek. 

Kleinhackl  György. 

Fitschorné. 

Klein  Ábrahám,  ács. 

Lakatos  Gábor,  puskainüves. 

Steinbreeher 


Szabó  Kozma. 

Szabanos  Miklós,  szappanos. 
Mézáros  Sándor,  molnár. 

Kis  Pál,  fuvaros. 

Raab  Mihály,  gazda. 

Úrban  János,  mészáros, 

Covats  János. 

Gongati  Márton,  gombkötő. 
1688-ból: 

Mihazin. 

Piirkart  Pál,  tímár. 

Herold  Henrik-Szigfrid,  patikus. 
Szabó  Istók,  földmives. 
iyörgy,  kalapos. 


15 


Ezekhez,  mint  intelligenczia  czimén  ismeretes,  de 
az  előbb  említett  két  könyvbe  be  nem  iktatott  polgá- 
rokat, számíthatjuk  még: 

Watula  Jánost,  Kayser  Arnold-Jánost, 

Dalmady  Sándort,  Senigen  Jánost 

Ismerve  most  már  talán  csekély  kivétellel  Pest  város 
első  gyarmatosait,  illetve  a községi  hatóság  tagjait,  ezek- 
nek számát  ötvenháromra  tehetjük. 

A községi  hatóság,  melynek  az  előbb  megnevezett 
polgárok  mindegyike  tagja  volt,  birájának  Watula  János 
— Jakabnak  elül  ülése  alatt  1687.  évi  november  hónap- 
tól kezdve  üléseket  tartott,  s úgy  az  egyes  polgárok 
és  lakosok  közti  súrlódások  és  czivakodások  békés 
kiegyenlítése,  a rend  fenntartása,  valamint  a község 
csekély  ügyeinek  megbeszélése  czéljából  tanácskozáso- 
kat folytatott,  hogy  a kisebb  ügyeket  maga  elintéz- 
hesse, a fontosabb  ügyeket  pedig  felsőbb  hatóságának, 
a budai  kamara-igazgatóságnak  tudomására  juttathassa. 

A gyülekezési  helyet,  a hová  a polgárság  tanács- 
kozás végett  összejött,  nem  ismerjük,  minthogy  pedig 
a polgárság  egy  közös  háznak,  melyet  városháznak 
nevezhettek  volna,  birtokában  még  nem  volt,  csak  azt 
gyaníthatjuk,  hogy  a biró,  a ki  a polgárokat  a szük- 
séghez képest  az  általa  meghatározott  napra  hívta 
össze,  a tanácskozás  helyéül  saját  lakását  jelölte  meg 
s szép  időben  az  udvarban,  kedvezőtlen  időben  a ház 
egyik  fedett  helyiségében  intézkedtek  a város  és  a 
polgárság  sorsa  felől.  Hogy  a ház,  a hol  a polgárság 
összegyűlhetett,  hol  állott,  erre  a kérdésre  felelet  nem 
adható,  mert  Watula  bírónak  Pesten  háza  nem  volt  s 


vagy  bérelt  lakásban,  vagy  pedig  mint  harminczad- 
hivatali  ellenőr  állami  épületben  lakott.  Watula  egyéb- 
iránt család  nélkül  tartózkodott  Pesten,  háztartást 
sem  vitt  s midőn  Pestet  az  1688.  év  elején  elhagyta, 
a ki  nem  fizetett  több  hónapi  élelmi  bér  miatt  a ka- 
mara-igazgatóságnál pert  folytattak  ellene. 

Az  előbb  említett  községi  hatóságnak  működése 
1688.  évi  junius  10-ig  tartott,  a mikora  budai  kamara- 
igazgató,  Werlein  István-János  báró,  a hatósági  műkö- 
dést megunt  polgárság  kérelmére  a tanácsot,  mint  köz- 
igazgatási  és  törvénykezési  hatóságot,  Knipper  János- 
Bálint  bíróval  az  élén,  Dalmady  Sándor,  Proberger 
Jakab,  Lendvay  György,  Ivayser  János-Arnold,  Senigen 
János  és  Tóth  Mátyás  tanácsosokkal  megalakítván, 
jogainak  egy  kisebb  részét,  valamint  a polgárságtól, 
mint  községi  elöljáróságtól  már  is  gyakorolt  jogokat, 
a biró-választási  jog  kivételével,  erre  a tanácsra  ru- 
házta. Hogy  Pest  város  tanácsa  az  1688.  évi  junius 
hónap  28-án  megkezdett  üléseit  hol  tartotta,  ezt  szin- 
tén nem  tudjuk,  itt  is  csak  azt  gyaníthatjuk,  hogy 
elül  ülőjének,  Knipper  János-Bálint  bírónak  házában.1 
Ezen  ház  a Fő-téren,  vagy  is  a volt  Városház-téren  ál- 
lott s az  1696-diki  „ Zaigeru  szerint  185  számmal  volt 
megjelölve;  ezen  ház  telkén  áll  ma  a Tömöri-féle  „ Vas - 
udvar11. 

1 A „ Knipper“  név,  igy  Írva,  a kamara  igazgatónak  a városi 
tanácshoz  intézett  két  rendbeli  iratában  fordul  elő  s ezt  is  fogad- 
hatjuk el  helyesnek.  Az  1687-diki  czim  nélküli  adományozó  könyv 
.,Knöper“- nek,  az  1697-diki  Zaiger  nevű  telekkönyv  „l(nepperil- nek 
nevezi. 

II. 


A városház  birtokba  vétele. 


^|-rru</^SvW5\-|  o 

I’Jest  város  tanácsának  megalakulásával  az  előbbi 
községi  elöljáróság  városi  hatósággá  válto- 
zott. A közigazgatási  és  törvénykezési  ügyek, 
valamint  egyéb  teendők  dolgában  a tanács- 
nak  rendes,  meghatározott  napokban  heten- 
kint  kétszer,  még  pedig  kedden  és  pénteken  tar- 
tandó volt  ülésekre  kellett  összejönnie,  s minthogy 
ülései  a kamara-igazgató  parancsa  értelmében  a nyil- 
vánosságot kizárták  és  határozatai  is  titkosak  voltak, 
gondoskodniok  kellett  egy  oly  helyiségről,  a hol  zárt 
ajtók  mögött  tanácskozásaikat  háboritlanul  folytat- 
hatják, sőt  gondoskodniok  kellett  a város  legelső 
hivatalának,  a jegyzői  hivatalnak  elhelyezéséről  és  helyet 
teremteni  a községi  életnek  virágzásra  indultával  szük- 
ségessé válandó  egyéb  hivatalos  helyiségek  részére. 
A községi  élet  élére  állított  városi  tanács  azonban, 
mindamellett,  hogy  a városnak  és  polgárságának  ügyei 
fölött  tanácskozhatott  és  kimondott  határozatait  végre- 
hajthatta, még  nem  volt  teljesen  önálló  hatóság,  hanem 

mint  alárendelt  hatóság,  a kamara-igazgatóságtól  füg- 
gött, minélfogva  a még  királyi  birtoknak  tekintett 
telkekkel  és  romos  házakkal  nem  rendelkezhetett,  igy 
tehát  városházi  czélra  házat  el  sem  foglalhatott. 

A kamara-igazgató,  midőn  a tanácsot  megalakította 
és  bizonyos  jogokkal  felruházta,  számolt  a város  fej- 
lődésének lehetőségével,  a mint  számolnia  kellett  a 
polgárság  és  lakosság  szaporodásával  karöltve  járó  és 
tanácsára  háramló  hivataloskodással  is,  mert  nemsokára 
a tanács  megalakulása  után,  ép  úgy  mint  Buda  város 
tanácsát,  1688.  évi  junius  30-án,  felszólította  Pest  város 
tanácsát  is,  hogy  városházi  czélra  alkalmatos  házat 
válaszszon,  és  a házlevél  kiadása  végett  az  igazgatóság- 
hoz forduljon.1 

A ház  megválasztásánál  figyelemmel  kellett  lenniük 
arra,  hogy  ez  a város  közepében  álljon,  és  a polgárság- 
tól a város  bármely  részéről  könnyen  hozzáférhető 
legyen.  A város  középpontja  a Városház-tér,  vagy  a 
mint  akkor  nevezték  a Fő-tér  volt.  Fő-térnek  joggal 
nevezhették,  mert  ennél  nagyobb  tere  Pestnek,  mely 
csupán  a Belvárosból  állott,  nem  volt.  A Fő-térre  tor- 
kolódott  a Váczi-utcza,  a Lipót-utcza  a Kigyó-utczán  át 
pedig  a Hatvani-utcza.  A Kigyó-utczát  is  Hatvani-utczának 
nevezték,  a mint  a Váczi-utcza  és  Városház-utcza  is 
Lipót-utcza  név  alatt  volt  ismeretes.  Mint  főközleke- 
dési utak,  az  említett  utczák  közvetítették  a forgalmat 
a város  szivébe,  a Fő-térre.  Ezen  a téren  még  több 
háznak  nem  volt  gazdája,  a tanács  tehát  választhatott 

1 A Pest  városához  intézett  felszólítás  ugyan  nincs  meg  a 
főváros  levéltárában,  megvan  azonban  másolatban  a budai,  s ép 
ebből  következtethető,  hogy  hasonló  s valószínűen  ugyanazon 
napon  kelt  felszólítást  Pest  város  tanácsának  is  kellett  kapnia. 

egy  oly  házat,  melyet  városházi  czélra  legalkalmasabb- 
nak talál.  A későbbi  viszonyokat  tekintve  legalkalma- 
sabb lett  volna 


/ . //W 


L 


m 


J'/eA 


'*ama  a írna 


azon  telektömb, 
melynek  egy  ré- 
szén a kegyes- 
rendiek épülete 
áll.1  A kis  város- 
nak még  nagyon 
szerény  tanácsa 
azonban  nem 
gondolt  a város 
gyors  fejlődé- 
sére, és  szerény- 
ségében a más- 
külömben  elég 
nagy  192.  számú 
házat  válasz- 
totta, a kamara- 
igazgatóság  en- 
gedelmével  pe- 
dig, mint  a pol- 
gárság közös  tu- 
lajdonát, birtok- 
ba vette.  Ezen 

ház,  a mint  az  1.  számú  ábra  mutatja,  a Fő-tér  jobbolda- 
lán, valamint  a Plébánia-utcza  és  Lipót-utcza  sarkán  sa- 
rok-épület volt;  homlokzatának  baloldalán  a Fő-tér  és 


1 A piáristák  telke  a törökök  távozása  után  két  telekbö'l 
állott.  E két  telket  „Donatus  Heusler,  Gráf  von  Hajdersheim“ 
csak  1694-ben  vette  meg  500  frton.  1688-ban  tehát,  a mikor  a 
tanács  megalakult,  ennek  a két  teleknek  tulajdonosa  még  nem  volt. 


23 


Lipót-utcza  sarkán  állotta  191. számú  ház,  jobboldalának 
alsó  részéhez  pedig  a 193.  számú  ház  támaszkodott. 
Ezt  a három  házat  a Lipót-utcza,  a Plébánia-utcza, 
két  oldalról  pedig  a Fó-tér,  vagy  a nemrég  eltűnt  nevek- 
kel élve  a Városház-utcza  és  a Városház-tér  határolta. 

A 191.  sz.  telek  147  négyszögölet,  a 192.  sz.  város- 
házi telek  374  négyszögölet,  a 193.  sz.  telek  119  négyszög- 
ölet foglalt  el.  Be  volt  pedig  építve  a 191.  sz.  telken 
82  négyszögöl,  a 192.  sz.  telken  234  négyszögöl,  a 
193.  sz.  telek  beépített  területe  ellenben  ismeretlen. 

Az  említett  három  házat  az  1696-diki  telekkönyv 
a következően  Írja  le : 

„191.  Aiti  eckhaus  neben  den  Rathhaus  in  dér  Leopoldt- 
gassen,  hat  in  dér  braidte  10  Klafter  3 schuech,  und  in  dér 
lenge  14-  Klaftr. 

M arcki. 

Johann  Friedrich  Berstram. 

pro  iiunc  Hr.  Johann  Georg  Schmiedl. 

Die  Statt.“ 

„192.  Das  Rathhaus  auf  dem  Ilaubt  Platz  in  gesicht 
5 Klaftr  3 schuech , im  ruckhen  11  Klaftr  5 schuech,  in  dér 
Leopoldtgasse  16  Klaftr  5 schuech,  langt  an  das  Pfarr - 
gdssel,  und  hat  29  Klafter  in  dér  lenge.* 

t193.Ain  eckhhaus  neben  den  Rath  Haus  in  dem  Pfarr- 
gdssl,  hat  in  dér  leng  17  Klaftr  und  in  dér  braidte 
7 Klaftr. 

Joannes  Riedt  ein  Dischler 

Zu  dem  Rathhaus  gehörig .“ 

A telekkönyvből  és  az  ezt  kiegészítő  betáblázási 
könyvből  megtudjuk,  hogy  a 191  számú  házat,  mely 
10  öl  3 láb  széles  és  14  öl  hosszú  volt,  Márki  dános 
1687-ben  a kamara-igazgatóságtól  ingyen  kapta;  1696- 
ban  azonban  3200  forintért  eladta  Berstram  Frigyes- 
nek, a kitől  adósság  fejében  3265  forintért  átvette 

Schmiedt  János-György  bécsi  tanácsos,  ettől  pedig  1700- 
ban  Pleyern  János  vette  birtokba.  A város  elfoglalta 
192.  szánni  ház  elül  7 öl  3 láb,  hátul  17  öl  5 láb  széles, 
a 193.  szánni  ház  mentén  29  öl,  a Lipót-utcza,  vagyis  a 
Városház-utcza  oldalán  pedig  16  öl  5 láb  hosszú  volt, 
mig  a harmadik,  t.  i.  a 193.  számú  ház,  mely  1690-ben 
Riedt  János-György  asztalos  birtokába  jutott,  csak  7 öl 
széles  és  17  öl  hosszú  volt. 

A házak  összeírására  és  számozására  nézve  eddig 
a királyi  törvényszék  telekkönyvi  hivatalában  meglevő, 
máskülömben  a főváros  tulajdonához  tartozó  1696-diki 
mutató  könyvet  az  úgynevezett  „Zaiger“- 1 ismertük. 
Nemrég  azonban  a fővárosi  számvevőség  említett  ren- 
dezési munkálatai  alkalmából  előkerült  szintén  egy 
„ ZaigerLÍ  nevű  könyv,  mely  kevésbbé  telekkönyvnek, 
mint  inkább  összeirási  és  becslési  könyvnek  tekin- 
tendő. Ezen  év  nélküli  mutató  a házak  tulajdonosait 
nem  ismerteti,  ellenben  oly  adatokat  foglal  magában, 
a melyekről  az  1696-diki  mutató  hallgat ; számozás 
tekintetében  azonban  ezen  két  könyv  semmiképpen  sem 
egyezik,  a miből  az  következtethető,  hogy  a becslési 
számozás  a telekkönyvi  számozást  megelőzte;  de, hogy 
ez  sem  volt  első  összeírás,  illetve  számozás,  kitűnik  a 
becslési  mutatóban  foglalt,  az  1696-diki  mutatóban 
191.  számmal  jelzettel  azonban  nem  ugyanazonos 
191.  számú  ház  leírásából,  a hol  azt  olvashatjuk,  hogy 
ezen  ház  az  első  számozáskor  a 227.  és  228.  számot 
kapta.  Ezek  szerint  tehát  1696-ig  háromszor  számoz- 
ták meg  a házakat.  Az  első  számozást  nem  ismerjük 
a második  szerint  azonban  azon  házakat,  a melyeket 
az  1696-diki  mutató  a 191.,  192.  és  193.  szám  alatt 
említ,  a 137.,  138.,  139.  és  140.  számmal  jelöli  meg. 


Kzen  utóbb  említett  négy  házat  a mutató  a követke- 
zően írja  le: 

137.  Ain  eckh  Hauss  in  dér  Pfai'rgassen,  in  gesicht 
bég  17  Klafler  braidt  und  18  Klafter  láng,  hat  2 gwölber 
und  ein  Kelle r,  geschdzt  30  fi. 

138.  Ain  eckh  Hauss  auf  den  Platz,  in  gesicht  bég  Hí 
Klafler  braidt,  und  11  Klafter  láng,  hat  3 gwölber  und  1 Keller 
geschdzt  50  fi. 

139.  Ain  eckh  Hauss  gégén  die  Pfar-Kirchen  in  gesicht 
bég  8 Klafler  braidt,  und  12  Klafter  láng,  hat  3 Keller  und 
alté  maiim,  geschdzt  30  fi. 

1W.  Ain  eckh  Hauss  mit  einen  eckh  gégén  die  Pfar- 
Kirch,  mit  den  andern  in  die  Pfargassen,  in  gesicht  bég  9 
Klafter  braidt,  und  19  Klafter  láng,  hat  1 Keller  und  wenig 
maiim,  geschdzt  20  fi. 

A 137.  és  139.  szánni  ház  a 192-nek  a 138.  számú 
a 191-nek,  a 140  szánni  a 193-nak  felel  meg.  A város- 
tól birtokba  vett  192.  szánni  ház  tehát  a török  kor- 
szak alatt  két  házból  állott,  a mint  Budán  is  városházi 
czélra  két  házat  foglaltak  el.  1 A 137.  és  139.  szánni 
városi  két  ház  60  frt  értéknek,  a 138.  szánni  pedig  50 
fit  értéknek  viselte  képét,  vagy  is  a három  ház  110 
frtra  volt  becsülve.  A 137.  számú  ház  helyiségei  két 
iveit  fedélzettel  voltak  ellátva  és  a ház  egy  része  alatt 
egy  pincze  volt,  a 138.  szánni  ház  ellenben  három  iveit 
fedélzettel  vagy  is  bolthajtással  dicsekedhetett,  de  csak 
egy  pinczéje  volt,  mig  a 139.  szánni  ház  régi  falakat 
és  három  pinczét  mutatott  fel. 2 A méretek  tekinte- 
tében az  1696-diki  méretekhez  képest  csekély  eltérést 
találunk,  a mi  a „ beyu  vagyis  a „köriilbeliilu  szóra 
vihető  vissza;  nagyobb  eltérés  fordul  elő  a 138.  szánni 

1 Lásd  a 3.  sz.  ábrát. 

2 A becslési  mutatónak  ezen  ismertetéseire  később  még 
visszatérek,  hogy  az  egyik  ház  emeletes  voltát  megállapíthassam- 

háznál,  a hol  tolihibának  tulajdoníthatjuk  azt,  hogy 
szélesnek  mondja  azt  a méretet,  a mi  tulajdonképpen 
hosszú  volt,  minélfogva  ezen  ház  szélességét  körül- 
belül 11  ölre,  hosszúságát  pedig  körülbelül  14  ölre 
igazíthatjuk  ki,  a mi  az  1696-diki  méreteknek  inkább 
megfelel. 

Hogy  a városházi  czélra  elfoglalt  137.  és  139. 
számú  házat,  illetve  az  egyesítés  után  192.  számmal 
megjelölt  két  házat  Pest  város  tanácsa  mely  napon 
vette  birtokba,  nem  tudjuk,  a mint  nem  tudjuk,  hogy 
ezen  házak  minő  állapotban  voltak.  Pest  siralmas  álla- 
potából még  is  azt  következtethetjük,  hogy  ezen  házak, 
ha  nem  is  hevertek  romban,  falaik  szilárdan  állhatták 
s csupán  a tűz  okozta  károk,  mint  tető,  padló  s egyéb 
elégett  épületrészek  voltak  helyreállitandók,  a mit  a 
legnagyobb  részt  mesteremberekből  állott  polgárság, 
mint  a háznak  közös  tulajdonosa,  közös  munkával 
állított  helyre.  A szegény  és  csekély  számú  polgárság 
arányához  terjedelmes  épület  helyreállítása  azonban 
lassan  haladt  előre,  úgy,  hogy  ezt  csak  1692-ben  fejez- 
hették be. 

A városház  összes  helyiségeinek  mikénti  felhasz- 
nálását ebből  az  időből  nem  ismerjük,  csak  azt  tudjuk, 
hogy  a tanácskozási  szobán  és  az  1692-ben  megfoga- 
dott Mosel  Antal- János  városi  szindikus  lakásán  kívül 
a városház  hátulsó  épületében  még  a polgárságnak 
volt  egy  szobája.  A polgárságnak,  mint  a város  képét 
viselő  testületnek  ezen  hivatalos  és  tanácskozási  czélra 
szolgáló  szobája  semmiféle  bútort,  úgymint  szé- 
ket vagy  asztalt  nem  mutathatott  fel,  teljesen  üre- 
sen állott  s ha  a tanácskozásra  összegyűlt  polgárok 
egyike-másika  le  akart  ülni,  minden  esetre  üres  hor- 


dókra  hamarjában  deszkákat  fektettek,  vagy  az  ülni 
akaró  a széket  magával  hozta.  Ezen  állapot  1741-ig 
tartott,  a mikor  januárius  23-án  a választott-polgárság 
kérte  a tanácsot,  hogy  szobájukba  asztalt  és  székeket 
állíttasson. 

A polgárság  szobája  arról  nevezetes,  hogy  1731-ig 
ebben  a szobában  hajtották  végre  a biró  választását, 
még  pedig  oly  formán,  hogy  a városház  udvarában 
gyülekezett  polgárokat  a kapuk  elzárása  után  egyen- 
ként bebocsátották  a szobába,  a szavazás  után  pedig 
a hátulsó  kapun  kieresztették  a Plébánia-utczába. 
1731  után  a bírói  és  a többi  főtiszti  állás  betöltése 
szintén  választás  utján  ment  végbe,  nem  ugyan  ebben 
a szobában  már,  hanem  a tanácskozási  teremben,  a 
hol  az  utolsó  tisztujitást  1838  évi  julius  9-én  hajtot- 
ták végre.  1838  után  a tisztujitásokat  a nemzeti  lo- 
vaglóban, a piáristák  udvarában  és  a Vigadó  termében 
tartották  meg,  1879  óta  pedig  a főváros  tisztviselőit 
a lipót-utczai  uj  városház  közgyűlési  termében,  illetve 
mellékhelyiségeiben  választják. 

Úgy  a polgárság,  mint  pedig  a kebeléből  kikerült 
városi  tanács  a többségnek,  vagyis  a német  nemzeti- 
ségnek viselvén  képét,  hivatalos  nyelve  is  a latin 
mellett  a német  volt,  a mint  ebből  kifolyóan  német 
volt  a város  házában  1796-ig  elhelyezett  hivatalok 
megnevezése  is  az  ajtó  fölötti  feliratokon.  A magyaro- 
sodás térfoglalása  1796.  évi  május  30-án  indította  a 
választott-polgárságot  arra,  hogy  a tanácsnál  a hiva- 
talok német  feliratai  mellé  magyar  feliratok  kifüggesz- 
tését kérje. 


29 


* 


A városház  kiépítésének  korszaka. 


® Jóhány  év  múlva  a birtokba  vétel  után  a vá- 
rosháza, a hol  egy  ideig  a német  iskola  is 
helyet  nyert,  kicsiny  lett  s minthogy  ennek 
: bővítése  vált  szükségessé,  1702.  évi  április 
27-én  kötött  adás-vételi  szerződés  értel- 
mében megvették  2.800  írton  Pleyern  Jánostól  a volt 
Schmiedt-féle  191.  számú  házat,  a hová  a tanács  átköl- 
tözött s üléseit  ezen  házban  tartotta.1  A ház  küllőmben 
emeletes  volt  s egyike  a legjobb  karban  állott  házak- 
nak, a mit  abból  is  következtethetünk,  hogy  ezt,  a volt 
138.  szánni  házat  a nagyobb  137.  számú  házhoz  képest 
20  írttal  magasabb  értékre,  vagyis  50  írtra  becsülték. 
Hogy  a ház  emeletes  volt,  azt  egy  1703-diki  oklevélből 
tudjuk  meg,  melyben  azt  olvashatjuk:  hogy  a tanács- 
kozási szoba  alatt  egy  bolti  helyiséget  a katonaság 
önhatalmúan  kiürittetett  és  őrszobának  elfoglalt.2 


1 Lásd  : Pestvár.  lev.  Int.  611.  a.  a. 

2 A hivatkozott  okiratot  lásd  szerzőnek  Adalékok 
czimü  munkájában  I.  köt.  308.  lapon  6.  sz.  a. 

A városház,  a mint  tudjuk,  a város  kellő  közepén 
egy  téren  állott,  mely  tér  idővel  a kereskedelemnek  is 
középpontja  lett.  Az  itt  állott  kisebb  házakat  nagyobb- 
részt maguk  a tulajdonosok  lakták,  s csupán  saját 
czéljaikra  nyitottak  boltot,  bérlet  utján  tehát  boltok 
nem  igen  voltak  kaphatók;  minthogy  pedig  a kereske- 
delemnek tér  foglalásával  a bolti  helyiségek  kereset- 
tebbek lettek,  tanácskozás  tárgyául  szolgált  azon  kérdés, 
vájjon  nem  volna-e  czélszerü  a városház  bővítését  és 
kiépítését  oly  formán  végrehajtani,  hogy  az  emeletes 
építés  folytatásával  nyerendő  földszinti  helyiségek  bol- 
toknak felhasználhatók  legyenek,  a mivel  a szegény 
város  jövedelmét  is  gyarapítani  gondolták.  Miután  ezen 
kérdést  jól  meghányt-vetették  és  az  építkezésnek  ily 
módon  leendő  végrehajtása  tekintetében  megállapodásra 
jutottak,  1702.  évi  május  9-én  elhatározták,  hogy  a 
Schmiedt-féle  ház  felépítésére  7 %-os  kamat  mellett 
1000  forint  kölcsönt  felvesznek  s egyúttal  meghagyták 
a kamarásnak,  hogy  ezt  a pénzt  más  czélra  el  ne  pocsé- 
kolja, hanem  csak  is  az  építésre  fordítsa.1 

A városház  bővítésére  szolgált  azon  intézkedés  is, 
hogy  a 193.  számú  Riedt-féle  házat  megvették,  ennél 
ugyan  pótépitkezést  nem  folytattak,  hanem  fenntartot- 
ták régi  állapotában  mindaddig,  mig  le  nem  bontották 
és  területét  a Városház-térhez  nem  csatolták.  Hogy 
mikor  történt  ez  meg,  nem  volt  megtudható,  annyi 
azonban  bizonyos,  hogy  a Riedt-féle  ház  1726-ban  még 
állott,  a mennyiben  a tanács  ebben  az  évben  itt  egy 
városi  patikát  akart  berendezni. 

1 Ezen  munkában  kútfő  idézése  nélkül  felsorolt  adatokat 
lásd:  a pesti  tanácsjegyzőkönyveiben,  a hivatkozás  kelte  alatt. 

A városház  kiépítése  lassan  haladt,  de  talán  a szük- 
séges pénz  sem  állott  mindjárt  rendelkezésre  s lehet 
hogy  csak  évek  múlva  foghattak  az  építéshez,  mert 
ezt  csak  1710-ban  fejezhették  be. 

Úgy  látszik,  hogy  ezen  építkezés  alkalmával  a 
városházára  egy  alacsonyabb  tornyot  is  emeltek,  a mi 
kitűnik  abból,  hogy  a tanács  1715.  évi  június  14-én 
megparancsolja  a turnereknek  (zenészeknek),  hogy  az 
időjelzést  évi  50  frt  dij  mellett  a toronyról  teljesítsék. 
Minthogy  a plébánia-templom  tornyai  ekkor  még  fel- 
építve nem  voltak,  a torony  alatt  csak  a városházi 
torony  érthető. 

A magas  torony  felépítését  és  erre  egy  órának 
alkalmazását  1716.  évi  márczius  23-án  elhatározták 
ugyan,  és  erre  a czélra  a szervitáktól  csere  utján  a 
város  birtokába  jutott  telek  eladási  árát  jelölték  ki, 
mindazonáltal,  minthogy  ez  talán  kevés  volt,  vagy  más 
czélra  már  is  felhasználták,  más  utón  pedig  a szüksé- 
ges pénzösszeget  előteremteni  nem  tudták,  a torony 
felépítése  elmaradt,  s elhúzódott  1720-ig,  mely  év  junius 
23-án  a mondott  czélra  1000  tallér  kölcsön  felvételét 
határozták  el.  A torony  1721-ben  felépült,  s még  jan. 
10-én  Hochecker  György  ácspallérnak  a tető  feltevé- 
séért 8 forintot,  szeptember  1-én  pedig  Pauer  György- 
János  kőműves  mesternek  45  forintot  fizettek.  Mint- 
hogy az  említett  pénzösszeget  jutalom  czimén  adták, 
munkadij  pedig  elszámolva  nincsen,  ebből  az  követ- 
keztethető, hogy  a munka  egy  részét  a polgárság  illető 
mesteremberei  és  egyéb  tagjai  ingyen  végezték,  az  órát, 
az  építési  anyag  előállítását  és  egyebeket  ellenben  a 
kölcsön  vett  ezer  tallérból  fedezték  s ebből  talán  a 
tanács  tagjai  részére  is  jutott  valami. 

Ezen  torony  karzatán  1726-ban  kezdették  meg  a 
tanácsnak  augusztus  23-án  kiadott  parancsára  napon- 
ként déli  11 — 12  óra  közt  a turnerek  a közönség  szó- 
rakoztatására a zenélést. 

A torony  azonban  építőjének,  Pauer  kőműves  mes- 
ternek nem  vált  becsületére ; a tornyot  rosszul  épí- 
tette. Évek  múlva,  roskatag  állapotára  való  tekintettel, 
s minthogy  már  is  attól  féltek,  hogy  egy  szélvész 
ledönti  s még  nagyobb  kárt  okoz,  a tanács  1753.  évi 
július  18-án  ennek  lebontását  és  újbóli  felépítését 
mondotta  ki.  Az  uj  torony  1755-ben  felépült ; építője 
Schlepp  József  kőműves  mester.  A kőműves  munkát 
1755.  évi  június  2-án  kezdették  meg  és  deczember 
13-án  fejezték  be.  A tetőt  szeptember  29-én  tették  fel, 
az  ácsmunkát  azonban  megelőzte  a május  5-én  meg- 
kezdett épületfa  vágás.  A tető  tizenhat  oszlopfejre 
helyezkedett,  mely  oszlopokért  1757.  évi  november 
29-én  20  forintot  fizettek.  A torony  építési  költsége 
2.862  forint  86  dénár  volt. 

A tornyot  körös-körül  karzat  futotta  körül,  a 
honnan  a tanácsnak  1787.  évi  márczius  14-én  kelt 
határozata  értelmében  a torony  őrök  a „ Dicsértessék- u 
kel  a fertályórákat  kikiáltották  és  a városban  kiütött 
tüzet  jelezték. 


A városház  tornyának  érczsisakos  tetejére  1755. 
évi  november  27-én  tűzték  fel  a vasrudra  illesztett  s 
koronával  ellátott  magyar  czimert,  melyet  az  1763. 
évi  június  28-diki  földrengés  ledobott  ugyan,  de  ismét 
feltették.  Ebben  a toronyban  volt  a polgárság  harangja, 
melylyel  a választó-polgárokat  a tisztujitás  végrehaj- 
tására hívogatták.  A harang  azonban  megrepedvén, 
levették  s szakértőktől,  mint  művészeti  és  történeti 

becsűnek  felismert  régiséget  1874.  évi  október  11-én 
711.  számú  közgyűlési  határozattal  a nemzeti  múzeum- 
nak ajándékozták. 

1758.  évi  október  21-én  a várakozó  felek  érdeké- 
ben a folyosókat  ablakokkal  látták  el,  a tüzelő  anyag 
megtakarithatása  végett  pedig  a szobák  téli  ablakait 
készíttették  el. 


* 

* * 

Az  eddig  folyt  építkezések,  a mint  láttuk,  a város- 
nak nem  sok  pénzébe  kerültek;  a városnak  volt  kő- 
bányája és  téglavetője,  a honnan  a szükséges  köveket 
és  téglákat  az  előállítási  áron  beszerezhette,  de  volt 
még  erdeje  is,  a hol  az  épületfát  vágathatta,  egyik- 
másik kézimunkát  pedig  a polgárok  ingyen  teljesítették. 

A kik  a XVIII-dik  századnak  első  évtizedeiből  a 
város  és  polgárság  közti  viszonyát  nem  ismerik,  a város 
részére  végzett  ingyenes  munkát  a polgárság  önzetlen- 
ségének fogják  tulajdonítani,  pedig  nem  úgy  van;  az 
ingyenes  munka  közös  tulajdonú  épületeknél,  mint 
városház,  iskola  stb.  építésénél  a polgárság  kötelessége 
volt,  ha  t.  i.  a tőle  követelt  munkát  meg  nem  váltotta. 
A polgárság  viselvén  a város  képét,  a viszony  a kettő 
közt  kölcsönös  volt  s eredett  azon  jogokból  és  terhek- 
ből, a melyek  a privilégiumok  értelmében  fennállottak. 
Minden  egyes  polgár  a város  oltalma  alatt  állott,  és 
oly  jogokat  élvezett,  a melyekkel  a város  egyéb  lakosai 
mint  zsellérek  nem  élhettek.  A jogok  azonban  teherrel 
jártak  s ezen  terhek  egyike  a városi  kiadások  viselése 
volt,  a mit  a tanácstól  és  polgárságtól  együttesen  meg- 
állapított adóval  róttak  le.  A pénzbeli  adó  viselésére 

képtelen  szegényebb  sorsú  mesteremberek,  különösen 
pedig  az  első'  gyarmatosok,  kötelezettségüknek  ingye- 
nes munkával  feleltek  meg,  ily  ingyenes  munka  tehát 
ajándéknak  nem  is  tekinthető.  A polgárság  külömben 
a kebeléből  választott  tanácsnak  gyámsága  alatt  állott. 
A tanács  hatalma  nemcsak  a községi  életre  terjedt 
ki,  hanem  a magánélet  szabályozására  is.  A tanács 
állapította  meg,  hogy  egyik-másik  iparos  s kereskedő 
hány  segédet  tarthat,  de  még  azt  is,  hogy  cselédet 
fogadhat-e  házához  vagy  sem,  a mint  őrködött  arra  is, 
hogy  könnyelmű  életmód  a polgárokat  a bukás  szé- 
lére ne  vigye,  minthogy  az  elszegényedett  polgárok 
eltartásáról  a városnak  kellett  gondoskodni.  A polgár 
a tanács  engedelme  nélkül  a városból,  illetve  annak 
határából  el  nem  távozhatott.  A földesur  a város  lévén, 
a polgárok  az  általuk  birt  ingatlanoknak  csak  örökös 
haszonélvezői  voltak,  s hogy  ily  polgári  ingatlan  holt 
kézre,  vagy  nem  polgári  kézre  ne  jusson,  az  elidege- 
nítés csak  is  a tanács  engedelme  mellett  történhetett 
meg.  Pest  kis  város  lévén,  a polgárságból  kikerült 
tanács,  polgárainak  magánéletébe,  minthogy  ezek  közt 
forgolódott,  könnyen  bepillanthatott,  sőt  meg  lévén  ho- 
nosítva a kémlelés!  és  feljelentési  rendszer,  a tanács 
mindenről  tudomást  szerezhetett.  A városban  zselléres- 
kedő  lakosság  magánviszonyaival,  lett  légyen  az  illető 
nemes  vagy  nem  nemes,  gazdag  vagy  szegény,  nem  törőd- 
tek, ezek  csupán  peres,  vagy  kihágási  esetekben  kerül- 
tek a tanács  elé,  s laktak  a polgárok  házaiban,  s mint- 
hogy mint  nem  polgárok,  sem  kereskedést  sem  mes- 
terséget nem  folytathattak,  szaporodásuk  a polgárság- 
nak s ezek  közvetítésével  másodsorban  a városnak 
vált  javára.  Azon  lakosokat,  illetve  zselléreket,  a kik- 

nek  fekvő  birtokuk  nem  volt  s mesterséget  sem  űztek, 
máskülömben  pedig  józan  és  erkölcsös  életmódot  foly- 
tattak és  engedelmet  nyertek  a letelepedésre,  a tanács 
a város  oltalmába  fogadhatta  abban  az  esetben,  ha  az 
1 frt  30  kr  oltalmi  adót  évenkint  megfizették.  Ily 
lakosokat  »Schutzbürger«-eknek,  vagyis  » Védett  pol- 
gár*- oknak  nevezték,  azonban  az  oltalmon  kívül  egyéb 
polgári  jogokban  nem  részesülhettek. 

Pest  városa,  újjá  teremtésének  első  évtizedeiben  a 
városháznál  nevezetesebb  épületeket  még  nem  mutat- 
hatott fel;  Pest  inkább  falusi,  mint  városi  jelleggel  birt, 
s építészete  a legalacsonyabb  fokon  állott.  Megkezdették 
ugyan  a szerzetesek  kolostoruk  és  templomuk  építését, 
a mint  megkezdette  a bécsi  katonai  építészeti  bizottság 
is  a volt  Károly-kaszárnya  építését,  mindazonáltal  ezen 
nagyobb  épületek,  különösen  a roppant  terjedelmű  és 
stilszerii  Károly-kaszárnya  mellett  nemcsak  a városháza, 
hanem  még  inkább  a nagyobbrészt  egy  szobából  állott, 
s részben  vályogból  épült,  náddal  vagy  szalmával 
fedett  kis  házak  eltörpültek,  s a Pestet  látogató  ide- 
geneknél csak  szánalmat  kelthettek.  A városháza,  ám- 
bátor jó  anyagból  épült  régi  épület  volt,  bámulatot  nem 
gerjeszthetett,  s ha  a Schmiedt-féle  és  a Riedt-féle  ház 
megszerzésével  és  kiépítésével  a városházát  nagyobbi- 
tották  is,  sőt  minden  oldalról  szabaddá  tették  is,  ezzel 
még  nem  vált  azzá,  a mit  egy  nyilvános  középülettől 
és  egy  városi  hatóság  székhelyétől  megkívánunk.  Ez 
az  alacsony,  máskülömben  elég  tág  épület  teljesen  el 
volt  hanyagolva,  sőt,  hogy  a szegény  városnak  hasznot 
is  hajtson,  egy  nagyobb  részét  lakásoknak  és  boltoknak 
használták.  Ezen  okból  a kis  városnak  aránylagosan  nagy 
épületében  a hivatalok  és  ezek  személyzete  kellő  elhelye- 

zést  és  kényelmet  nem  is  nyerhettek,  s minthogy  a 
a város  még  mindig  küzdött  a kezdet  nehézségeivel,  há- 
zának tatarozására,  csinosbitására,  még  kevésbbé  további 
kibővítésére  egyelőre  mit  sem  áldozhatott.  A mit  a 
hivataloknak  elhelyezése  kérdésében  Budapesten  év- 
tizedek óta  hallottunk,  ennek  legelső  hangoztatását 
Pesten  az  1737.  évi  április  13-án  kelt  tanácsi  jegyző- 
könyvben olvashatjuk,  a mikor  a Választott-polgárság 
nevű  képviselő-testület  felhívja  a tanács  figyelmét  a 
városházára,  s annak  a reményének  ad  kifejezést,  hogy 
a tanács  gondoskodni  fog  arról,  hogy  a választott-pol- 
gárság a városházában  több  helyiséget  kapjon.  A 
választott-polgárságnak  ugyanis  a mint  már  tudjuk, 
csak  egy  szoba  állott  rendelkezésére,  s a mint  elő- 
terjesztésében megjegyzé,  minden  ügyét  ebben  az  egy 
szobában  kellett  tárgyalnia,  A tanácsnak  azonban  a 
város  pénzügyi  viszonyaira  is  kellett  tekintenie,  s ehhez 
alkalmazkodnia,  azért  ebbeli  kényszerhelyzetében  az 
előterjesztésre  azzal  felelt,  hogy  előbb  több,  a várost 
terhelő  ügyet  kell  nyélbe  ütni,  mielőtt  a városházának 
restaurálására  és  a helyiségek  szaporítására  gondolhat. 
Terhelte  pedig  a várost  a többek  közt  még  a piaristák 
alapítványi  tőkéjének  kifizetése. 

Az  a város,  mely  még  1709-ben  képtelen  volt  öt 
szál  gyertyát  kifizetni,  s a kalmárt  jobb  idők  el  követ- 
keztéig hozómmal  biztatja,  szorult  anyagi  helyzetében, 
ha  gondoskodását  a városházára  ki  nem  terjeszthette 
gondoskodott  nemcsak  a közoktatás  és  hitélet  fejlesz- 
téséről, midőn  a szerzetesek  letelepítését  elősegité, 
iskoláit  és  a plébániát  megalapitá,  főtemplomát  fel- 
épitteté,  hanem  gondoskodott  e mellett  arról,  hogy  a 
városban  színházat  is  építsen.  Budapestnek  színi  irodalma, 


mely  színészetünk  történetét  Pesten  1730-ra  viszi  viss 
erről  meg:  nem  emlékezik,  már  pedig  Pest  város  tanácsa 
még  1719.  évi  márczius  10-én  határozta  el  egy  színház 
építését,  mely  elhatározását  a következő  szavakkal 
iktatta  jegyzőkönyvébe:„/?eso/tfz'r/das  Theatrum  ex  Statt 
Cassa  nach  dem  Iiiss  zu  maciién  “ Ezen  városi  költsé- 
gen megteremtett  és  1719.  évi  július  hónapban  meg- 
nyílt színház,  mely  a nyilvános  magyar  szinielőadások 
megkezdéséig  az  egyedüli  intézet  volt,  a honnan  Pest 
város  lakosságának  magyarosítását  élesztgették,  nem 
volt  ugyan  nyilvános  színház,  hanem  a kegyesrendiek 
kollégiumához  tartozott,  melyben  a tanuló  ifjúság  a 
meghívott  előkelő  pesti  lakosság  előtt  magyar  és  latin 
színdarabokat  adott  elő.  Nyilvános  szinielőadás  ebben  a 
korban  még  a ritkaságok  közé  tartozott,1  s ily  elő- 
adásokra a város  tanácsa  nem  is  adta  meg  mindig  az 
engedelmet,  a mint  például  1758.  évi  januárius  31-én 
Unvatter  József  komédiás  folyamodását  azzal  a meg- 
okolással  utasította  vissza,  hogy  miután  a polgárság 
az  adót  sem  képes  fizetni , nem  akar  alkalmat  szolgál- 
tatni arra , hogy  pénzét  szükségtelenre  kidobja. 

Áttérve  a városi  adminisztráczióra,  melynek  alap- 
ját a nálunk  meghonosított  német  szokásokban  találjuk 
letéve,  városunk  élén  is  úgy,  mint  a többi  szabad  kir. 
városokban  két  testület  állott:  a belső-  és  a külső 
tanács ; a belső  tanács  t.  i.  a magisztrátus,  a városnak 

1 Budán  a színi  előadásokat  Schams  szerint  1760-ban  kez- 
dették volna  meg.  A tanácsi  jegyzőkönyv  azonban  öt  évvel 
korábbra  vissza  viszi  a budai  színészet  történetét,  mert  Vogt 
János  és  Gorscheld  János-Adám  színi  igazgatók  1755.  évi  feb- 
ruárius  20-án  kapták  az  engedelmet  a tanácstól,  hogy  két  hónapon 
át  színi  előadásokkal  mulattassák  a közönséget. 


és  íi  mint  már  mondottuk  a hatalomnak  volt  képvise- 
lője. A hatalmat  a bécsi  kormány  elnézése  adta  a tanács 
kezébe,  gondolván,  hogy  könnyebb  egy  kisebb,  mint  egy 
nagyobb  testülettel  t.  i.  a polgársággal  elbánni  és  a 
kormány  érdekeit  ezzel  a városban  érvényre  juttatni. 
A belső  tanács,  hatalmánál  fogva  a városnak  és  pol- 
gárságának minden  ügyeiben  kivétel  nélkül  szabadon 
intézkedhetett,  a külső  tanács  ellenben  a polgárságnak 
viselvén  képét,  átruházási  jog  alapján  a városnak  ki- 
sebb gazdasági  ügyeiben  csupán  előterjesztési  és  javas- 
lati joggal  élhetett.  Sem  a 24  tagból,  sem  később  a 124 
tagból  állott  külső  tanács  tárgyalásainak  eredményét 
jegyzőkönyvbe  nem  iktathatta,  s midőn  a titokban  már 
is  megkezdett  jegyzőkönyvekről  a belső  tanács  tudo- 
mást szerzett,  azzal  a megokolással,  hogy  a jegyző- 
könyvek vitelének  joga  egyedül  a hatóságot  illeti 
meg,  a találtakat  megsemmisítette  és  a külső  tanácsot 
ennek  vitelétől  eltiltotta.  Ezen  két  testületen  kívül 
azonban  volt  még  egy  harmadik  is  t.  i.  a polgárság ; 
ennek  jogköre  a tisztujitás  végrehajtására  és  a városi 
vagyon  ellenőrzésére  terjedt  ki,  mi  végből  a számadá- 
sok felülvizsgálását,  birtokszerzést  és  elidegenítést,  egy- 


szóval minden  pénzügyi  és  gazdasági  ügyet  előterjesztés 
és  véleményezés  végett  ennek  a testületnek  kellett 
kiadni.  A polgárságnak  kötelessége  volt  a neki  kiadott 
ügyeket  a minden  2 — 3-dik  évben  megtartott  tiszt  újí- 
tási nap  előtt  letárgyalni,  minthogy  pedig  sürgős  ügyek 
megkívánták,  hogy  időközben  is  a tárgyak  megbeszél- 
hetésére  összegyűljenek,  az  ülést  megtarthatták,  ha  erre 
előzetesen  az  engedelmet  a belső  tanácstól  kikérték, 
az  engedelem  azonban  mindig  azzal  a figyelmeztetéssel 
lett  megadva,  hogy  magukat  illedelmesen  és  csendesen 

viseljék.1  Ily  figyelmeztetésre  külömben  nagyon  is  reá 
szorultak,  minthogy  a műveltség  legalsóbb  fokán  állott 
polgárságnál,  a tárgyalások  rendesen  lármás  vesze- 
kedésekké fajultak.  A polgárság  átlátván,  hogy  ily 
izgalmak  közepette  a tárgyalások  lehetetlenné  válnak, 
1723-ban  jogairól  lemondott  s átruházta  egy  kisebb 
testületre,  az  1731-ben  megalakult  és  124  tagra  kiegé- 
szített külső  tanácsra.  Az  igy  kiegészített  külső  tanács 
azonban  mindig  választó,  vagy  választott  polgárságnak 
nevezte  magát  s tulajdonképpen  első  sorban  nem  a vá- 
rosnak, hanem  a polgárok  összeségének  viselte  képét. 

A belső  tanács,  ha  a XVIII.  század  közepéig  mű- 
ködése körül  nem  is  mutathatott  fel  fényes  eredmé- 
nyeket, mégis  megvetette  több  oly  dolognak  az  alapját, 
melyen  később  tovább  építhettek.  Első  sorban  az  iskola- 
ügy érdemel  említést,  bár  a közoktatás  ezen  ága  is  a 
kezdet  kezdetéből  még  nem  emelkedhetett  ki  s a taní- 
tást csak  olvasásra,  írásra  és  számozásra,  különösen 
pedig  a hitoktatásra  terjesztették  ki.  Ösztöndíjul  a tanács 
kezdetben  8 frtot  adott  s ezt  1764-ben  10  írtra  felemelte. 

Pestnek  kezdettől  fogva  két  iskolája  volt,  t.  i.  a 
magyar  és  a német  iskola.  E két  iskola  egy  rangban 
állott,  s csak  később  a németség  feliilkerekedésével 
jutott  a német  iskola  elsőbbségre,  a magyar  ellenben 
a hatóságnak  mostoha  gyermeke  lett.  A magyarban 
1687-ben  Abczy  István,  a németben,  a mint  egy  1743-diki 
jegyzőkönyvben  olvashatjuk,  mindjárt  a törökök  kiűzése 
után,  tehát  szintén  1687-ben  Sámuel  nevű  iskolamester 
kezdette  meg  a tanítást.  1691-ben  egy  Josepli  nevű 

1 A XIX.  században  a választott  polgárság  rendes  ülések- 
ben tárgyalhatott,  sőt  jegyzőkönyveket  is  vihetett. 

társtanitót  találunk  megnevezve,  a kinek  teljes  neve 
Joseph  György,  s a későbbi  pesti  tanácsosnak  és  bíró- 
nak Josephy  Györgynek  volt  atyja.1  Az  iskolák  kezdet- 
ben ideiglenesen  egyes  üres  házakban,  egy  rövid  ideig 
pedig  a városházában  voltak  elhelyezve,  s az  első 
iskolát  1703-ban  70  frt  költséggel  Drencker  Mátyás 
tervezete  alapján  építették,  az  anyagot  a város  adván 
hozzá.  Mint  harmadik  iskolát  1739-ben  találjuk  a külső 
városrészben,  melyben  legelőször  Szlátky  Mihály  taní- 
tott. A középiskolákat  lennersbergi  Lenner  János  bírás- 
kodása alatt  alapították  meg,  a közoktatás,  különösen 
pedig  a magyarosodás  terén  kiváló  érdemeket  szerzett 
kegyesrendiek  letelepítésével,  a kikkel  a szerződést 
1717.  évi  október  30-án  kötötték  meg;  iskolájuk  még 
ezen  év  november  5-én  nyílt  meg.2 

A szegény  ügy  nem  a legjobb  lábon  állott;  napi- 
renden az  utczai  koldulás  volt.  A nyomor  osztályosai- 
nak egy  nagyobb  részét  külömben  az  idegen  koldusok 
szolgáltatták,  s legelőször  is  ezek  ellen  fordult  a város 
tanácsa,  midőn  1741.  évi  márczius  20-án  strázsameste- 

1 Némethy  Lajos,  a ki  a „Pesti  főtemplom  története14  czimü 
munkájában  körülményesen  foglalkozik  a pesti  iskolák  ügyével, 
1703-ban  egy  „Schnabel44  nevű  német  iskolamestert  is  említ,  a kit 
külömben  a jegyzőkönyvnek  rossz  olvasása  tett  azzá,  mert  Schna- 
bel  nem  német  iskolamester,  hanem  német  szappanos  mester, 
vagyis  „Deutscher  Saiffensiederw  nem  pedig  „Deutscher  Schul- 
meister44  volt,  s neve  nincs  iskolaügygyel  kapcsolatba  hozva. 

2 Pest  városának  fentemlitett  bírája,  Lenner  János  letele- 
pülésétől, vagyis  1695.  évtől  kezdve,  mint  nem  nemes,  jogtalanul 
a „lennersbergi44  előnevet  viselte.  A nemességet  ugyan  megkapta, 
de  csak  1717-ben,  vagy  is  akkor,  a mikor  a kegyesrendiek  letele- 
pítésének ügye  nyélbe  volt  ütve,  s valószínű,  hogy  az  ezzel  szer- 
zett érdemekre  való  hivatkozás  volt  a nemesség  megadásának 
okadatolása. 

rét  utasította,  hogy  a városba  idegen  koldust  be  ne 
bocsásson.  A város  szegényeinek  egy  része  a szegé- 
nyek kórházában  nyert  elhelyezést,  s naponként  ezek- 
nek ellátására  a város  pénztárából  személyenként  3 krt 
adtak.  Ugyanannyit  kaptak  a kórházon  kívüli  szegé- 
nyek is.  Kezdetben  csak  az  elszegényedett  polgárok 
részesültek  segedelemben,  minthogy  azonban  az  1724. 
évi  augusztus  22-én  kelt  királyi  parancs  kimondotta, 
hogy  minden  község  saját  szegényeiről  gondoskodni 
köteles,  a lakosság  szegényeire  is  kiterjesztették  a 
segedelmezést  és  a kórházba  is  be  voltak  fogadhatók. 
A kórházban  külömben  10 — 12  személynél  több  helyet 
nem  nyerhetett;  a szegények  száma  azonban  évről-évre 
megszaporodván,  a kórház  kicsiny  lett,  s úgy  látszik, 
nagyobbitották,  mert  a tanács  1764.  évi  augusztus  30-án 
már  harmincz  személy  befogadhatásáról  intézkedik. 
A kórház  kezdetben  a mai  Kossuth-utcza  és  Ujvilág- 
utcza  sarkán  állott,  a már  lebontott  régi  egyetemi 
klinika  helyén,  innen  később  a Zöldfa-utczába  helyez- 
ték át,  innen  pedig  a Rókus-mező  mellett  volt  és  fel- 
hagyott városmajor  épületébe  s végre  1784-ben  a mai 
Szent-Rókus-kórháznak  akkor  fölépült  földszintes  épü- 
letébe. A talált  gyermekeket  polgári  családok  gond- 
viselésére bízták,  kiknek  a gyermekek  eltartásáért  a 
XVIII-dik  század  első  évtizedeiben  a város  hetenkint 
15  garast  fizetett.  Árva  gyermekek  eltartásáról  és  neve- 
léséről a tanács  ebben  a korban  még  nem  gondosko- 
dott; az  árvákat  a rokonok,  ezek  hiányában  pedig 
egyes  jószivü  polgárok  fogadták  családtagjaik  közé,  s 
nevelték,  mint  saját  gyermekeiket. 

Nagy  mulasztással  vádolható  úgy  a városi' tanács, 
mint  pedig  a kormány,  hogy  a háborúzások  közepette 

a közegészségi  ügyet  teljesen  elhanyagolták.  Az  utczák 
szemétlerakó  helyek  voltak,  a hová  még  az  udvarok- 
ban összegyűlt  szennyes  viz  is  kifolyt.  A szemétnek  az 
utczára  hányását  a tanács  1692.  évi  április  25-én  ugyan 
megtiltotta,  mindazonáltal  a szemetet  a hatvani  kapu 
előtt  hányták  halomra,  a honnan  csak  a tanácsnak 
1731.  évi  október  24-én  kiadott  parancsára  távolítot- 
ták el.  A közegészségellenes  állapotot  súlyosbította 
a lakosság  szoros  együtt  lakása,  nyomor  és  éhínség^ 
nemkülömben  a templomok  melleti  temetők,  minek 
következtében  a pestis-járvány  kellő  talajra  találván, 
itt  magát  befészkelhette,  s dulását  a XV1I1.  század 
közepéig  kiterjeszthette.  A lakosság  Isten  haragjá- 
nak tulajdonította  a pestis  fellépését,  s hogy  a Min- 
denhatót megengesztelje,  kápolnákat  és  pestis-osz- 
lopokat épített;  ezek  közül  azonban  Pesten  egyedül 
az  1711-ben  a polgárság  fogadalmából  a Kerepesi-uton 
Szent  Rókus  és  Szent  Rozália  tiszteletére  emelt  kápolna 
áll  még  fenn. 

A folyton  tartott  járványos  betegségeken  kívül  az 
elemek  is  összeesküdtek  a szegény  város  és  lakossága 
ellen.  Ha  a tűz  és  viz  pillanatnyi  nyomort  és  szomorú- 
ságot okozott  is,  a városnak  javára  váltak,  mert  az 
elemek  elleni  védekezés  kényszeritette  a lakosságot 
arra,  hogy  szilárdabb  épületeket  emeljenek.  A régi, 
vályogból  épült  viskók  igy  aztán  lassankint  eltűntek, 
s a város  kezdett  tetszetősebb  alakot  ölteni.  Nagy  rémü- 
letet okozott  a városban  az  1699-diki  napfogyatkozás, 
a mit  a plébános  hozván  a tanács  tudomására,  szep- 
tember 4-én  elhatározták,  hogy  ezen  hónap  8 24-dike 
közt  naponként  7 órától  8 óráig  a Szentháromság-szobor 
előtt  könyörögni  fognak,  egyúttal  pedig  megtiltották 

ezen  idő  alatt  a városban  a zenélést.  Az  első  árviz, 
mely  Pestet  részben  elpusztította,  krónikánk  szerint 
1712.  évi  február  14 — 16-án  pusztított,  a mikor  körül- 
belül 380  ház  közül  száznál  több  összeomlott;  a viz 
állása  állítólagosán  oly  magas  volt,  hogy  a főtemplom 
főoltárát  is  ellepte.  1716.  évi  október  28-án  tűz  támadván, 
elhamvasztotta  a domonkosok  házát,  a plébánia  épüle- 
tet és  huszonkilencz  polgári  házat.  1720-ban  oly  nagy 
szárazság  volt,  hogy  a tanács  június  20-án  a lakosság- 
gal körmenetben  ment  esőért  könyörögni.  1748-ban  és 
1750-ben  a keleti  sáskák  pusztítottak,  1763-ben  pedig 
a kevés  kárt  tett  földrengés  rémitette  a lakosságot. 

A közerkölcsiség  és  közbiztonság  tekintetében  is 
sok  kívánni  való  volt  még  Pesten.  A hitélet  fejlesztése, 
a közoktatás  ápolása,  a megbiintetetteknek  pellengérre 
állítása,  megvesszőzése  vagy  börtönbe  vetése  ennek 
sokáig  nem  volt  képes  gátat  vetni.  A fajtalanság  nem- 
csak a köznépnél,  hanem  a polgárságnál  is  mély  gyö- 
keret vert;  a letelepedett  polgárság  egy  része  családját 
magával  sem  hozta,  hanem  itt  vad  házasságban  élt.  Ily 
dolgok  sokszor  foglalkoztatták  a tanácsot  s a sok  közül 
megemlíthető,  hogy  1692-ben  Pürkart  Pál  városi  taná- 
csost, mert  cselédjét  teherbe  ejtette  és  szolgálatából  e 
miatt  elbocsátotta,  a tanács  megbüntette;  1695.  évi 
július  20-án  a 18  éves  Reski  Anna  ügye  került  a 
tanács  elé,  a ki  14  éves  korában  egy  katonához  men- 
vén  férjhez,  ettől  elhagyatva  Pestre  jött  s itt  a városi 
gulyással  élt  vadházasságban;  1695.  évi  november  22-én 
a 12  éves  korában  férjhez  ment  s több  évi  kóborlás 
után  szintén  Pestre  jött  Sabo  (Szabó)  Ilona  ügyét  tár- 
gyalták, a kit  kétférjüség  és  házasságtörés  miatt  ültet- 
tek a vádlottak  padjára;  ennél  is  egy  városi  gulyás 

vitte  a szerepet,  a büntetés  a nőre  nézve  pellengérre 
állítás,  nyilvános  megvesszőzés  és  a városból  való 
kiutasítás  volt,  a gulyást  ellenben  10  tallér  bírsággal 
büntették. 

Kevesebb  eset  olvasható  a jegyzőkönyvekben  a 
lopásról,  s még  kevesebb  a rablásról  és  gyilkosságról, 
a mi  küllőmben  annak  tulajdonítható,  hogy  a tettesek 
nem  voltak  a törvényszék  elé  állíthatók,  hisz  a rendőri 
teendőket  csak  három-négy  éjjeli  őr  látta  el.  1689-ben 
Wesselini  Mihály  városi  tanácsos  éjjeli  rablótámadás 
gyanújába  esett,  volt-e  gyanúnak  alapja  s mikép  vég- 
ződött ezen  ügy,  erről  a tanácsi  jegyzőkönyv  hallgat, 
annyi  azonban  bizonyos,  hogy  Wesselini  1689  után 
már  nem  volt  tanácsos.  Ha  a jegyzőkönyvnek  hitelt 
adhatunk,  akkor  az  első  akasztást  Pesten  1694-ben 
Ködei*  Mikón  hajtották  végre.  Korcsmái  verekedés  és 
iszákosság  már  nem  tartozott  a ritkaságok  közé.1  Az 
iszákosságnak  és  éjjeli  tivornyázásnak  gátat  vetendő, 
a tanács  1715.  évi  augusztus  9-én  rendszabályozta  a 
korcsmákat  és  megállapította  az  éjjeli  záróórákat  télen 
8 órára,  nyáron  9 órára.  1733.  évi  május  4-én  pedig, 
hogy  a hívők  ünnepnapokon  és  vasárnapokon  tem- 
plomban részegen  meg  ne  jelenjenek,  megtiltotta  mise 

1 Az  1703-1710.  közti  jegyzőkönyvek  egyikében,  keltére 
nem  emlékezem,  — olvastam  a szokásos  ékes  németséggel  irt  hatá- 
rozatot, mely  egyúttal  némi  világot  vet  a mesteremberek  és  segé- 
deik közti  viszonyra.  Egy  iparos  polgár  korcsmái  mutatás  közben 
többet  öntött  a garatra,  mint  sem  kellett  volna,  minek  következ- 
tében a hazamenetelre  képtelenné  válván,  segítségül  segédéért 
küldöttek.  Útközben  hogy-hogynem,  maiszter  uram  egy  pocso- 
lyába pottyant,  s ez  az  eset  a tanács  elé  került.  A tanács  nem  a 
részeges  mestert,  hanem  vigyázatlanságáért  a segédet  büntette 
meg  birsággal. 

előtt  a korcsmák  látogatását.  Éjjeli  utczai  kóborlás 
egyáltalán  tiltva  volt,  a miről  az  említett  1715.  évi 
augusztus  9-diki  határozat  intézkedik,  de  ha  egyik- 
másik polgárt  valamely  dolga  még  is  a kimenetelre  kény- 
szerítő, köteles  vala  magát  lámpával  vagy  égő  gyer- 
tyával kisértetni, máskülömben  a kóterbe  került.  Szintúgy 
tiltva  volt  korcsmákban  és  kávéházakban  a kártyázás, 
a miről  a következő  tanácsi  határozat  tanúskodik : 

„ Sessio  175 7.  septbr  15.  Wólfgang  Baumgarlner  exponirt  : 
dass  weillen  er  umb  11  Uhr  nachts  im  Cafehaus  beym 
spilen  angetroffen  worden,  ihme  dér  nacht  wachter  arretirt 
hétté,  wenn  er  nicht  2 fi.  erlegt  hette,  bitiét  alsó  solche 
zuriick  zu  gébén.  — Zuruck  wirdt  dem  Supplicanten  nichts 
gegeben,  wan  er  ivas  erlegt  hat ; In  das  kiinfftige  aber  hat 
die  Wacht  keine  caution  anzunemmen,  sondern  solche 
spiller,  wie  Supplicant  ist,  gleich  begtn  kopf  zu  nemrnen, 
und  in  árrést  zu  fiihren.u 

Heti  vásárok  tartására  1687-ben,  kövezetvám  sze- 
désére 1692-ben,  országos  vásárok  tartására  1694-ben 
kapta  meg  Pest  városa  az  engedelmet  a Budán  székelt 
kamara-igazgatóságtól.  Az  első  országos  vásárt  1694. 
év  Medárd-napján  tartották  meg;  a vásárok  tartama 
kü lömben  csak  egy  napig  tartott,  1765.  évi  márczius 
13-án  azonban  a tanács  már  három  napra  kiterjesztette. 
A dunai  átkelési  jogot  a város  1699-ben  vette  át,  ezt 
azonban  megelőzte  1696-ban  a város  határában  fekvő 
földbirtok  átvétele,  kivételével  mégis  azon  területeknek, 
telkeknek  és  házaknak,  melyeket  a kormány  Buda 
vissza  vívása  után  saját  czéljaira  elfoglalt,  illetve  vissza- 
tartott. 

Pest  jövedelme,  melyet  a malmok  béréből,  kövezet- 
vámból, téglavetőből,  regálé,  vásári-  és  helyi  dijakból, 

telekadóból,  a polgárságra  kirótt  adóból  s egyebekből 
húzott,  1722-ig  az  akkori  viszonyokhoz  képest  tekin- 
télyes összegre  szaporodott,  mindazonáltal  a város 
tanácsa  deficzittel  dolgozott.  Az  1722-diki  számadás 
13.456  frt  bevételt  mutat  ki,  ennek  ellenében  azonban 
a kiadás  13.656  frt  volt.  A pénztár  állapotáról,  a fize- 
tésekről és  a tanács  ebbeli  intézkedéseiről  bárkinek, 
az  illető  hivatalos  személyek  kivételével,  felvilágosítást 
adni  meg  volt  tiltva,  a mint  ezt  a tanácsnak  1723. 
április 26-diki  határozatában  olvashatjuk.  A jövedelmek 
egy  részét  a beruházásokra  felvett  kölcsönök  vissza- 
fizetésére fordították,  s csak  1755-ben  mondhatták,  nem 
sokáig  ugyan,  hogy  a város  adósságai  mind  törlesztve 
vannak.  Hébe-hóba  rendkívüli  kiadások  is  terhelték  a 
várost;  ilyen  előre  nem  látott  kiadás  volt  a többek 
közt,  midőn  1741.  évi  április  3-án  II.  József  születésének 
megünneplésére  a város  pinczéjéből  11  akó  bort  meg- 
ittak, s ezenkívül  sörre,  kivilágításra,  diadalkapura, 
zenére  és  egyebekre  206  frt  35  krt  kiadtak,  s akkor, 
midőn  a város  tanácsa  1748.  évi  deczember  16-án  a 
királyi  palota  építéséhez  500  frtot  ajándékozott.  Leg- 
nagyobb kiadást  okoztak  mégis  az  egyes  hivatalok 
életbeléptetésével  az  ezekkel  járt  tiszti  fizetések.  Kez- 
detben ugyan  minden  állás,  le  az  egy  törvényszéki 
szolgai  állásig,  fizetés  nélküli  tiszteletbeli  állás  volt,  a 
mennyiben  minden  egyes  polgár  a tanács  felhívására 
köteles  volt  bármely  tisztséget  ellátni.  A városi  alkal- 
mazottak közül  legelőször  is  a szindikus,  vagy  is  a 
Stadtschreiber  = jegyző  kapott  fizetést,  s minthogy 
erre  az  egy  fizetéses  állásra  Mosel  Antal-Jánost  1692-ben 
fogadták  meg  150  frt  fizetéssel,  a város  ebben  az  évben 
ezen  a czimen  többet  nem  is  adhatott  ki.  Az  állások 

szervezésével  és  a személyzet  szaporításával,  nemkülöm- 
ben  a tanács  tagjainak  is  a fizetéses  osztályzatba  tör- 
tént beosztásával  a tiszti  fizetések  1750-ig  körülbelül 
8000  frtra  emelkedtek. 

Ezen  korszakba  esik,  még  pedig  1694-re  a budai 
kamara- igazgató  parancsára  a kamarási  és  négy  fertály- 
mesteri  állás  szervezése,  1703-ra  pedig  a főkapitányi 
tisztség  életbeléptetése.  Neander  B.  Jánosnak,  az  első 
pesti  főkapitánynak  1723-ban  a bírói  székbe  történt 
ültetése  után  a főkapitányi  czim  elenyészett  s a nagyon 
is  csekély  rendőri  teendőket  egy  tanácsosra  ruházták. 
1722-ben  alapították  meg  a gyámi  pénztárt,  1724-ben 
szervezték  a tiszti  orvosi  állást,  1732-ben  az  önálló 
telekbirói,  kamarási,  templom-  és  kórház-gondviselői, 
valamint  a gyámi  pénztár  élére  az  árvaszámtartóí  állást, 
mely  tisztségeket  előbb  100 — 150  frt  évi  tiszteletdij 
mellett  szintén  egyes  tanácsosok  látták  el,  1741-ben  a 
köztisztaság  felügyeletére  és  végrehajtására  egy  biztosi 
állást  két  női  napszámossal,  1742-ben  az  ügyészi-,  végre 
1746-ban  a számvevői  állást. 

Az  igy  lassanként  szervezett  hivatalok  a város- 
házában nyertek  elhelyezést,  a mint  kezdettől  fogva 
már  benne  volt  a városi  iroda,  melyben  a jegyző, 
később  még  a melléje  beosztott  kanczellisták  és  járu- 
lók dolgoztak.  Ezen  városi  irodához  tartozott  a levél- 
tár is,  a hová  a feleknek  belépni  és  az  iratokba  be- 
tekinteni tilos  volt.  A városházában  lakott  a jegyző, 
később  még  az  aljegyző,  az  adószedő,  a kamarási 
drabant  és  a börtönőr.  Volt  benne  egy  őrszoba  a 
poroszlók  számára,  egy  mérő  szoba,  börtön,  több  bérbe 
adott  bolt,  sőt  1689 — 1705-ig  a tanács  egy  házilagosan 
kezelt  korcsmát  is  tartott,  hogy  a város  borait  haszon- 

nal  kimérhesse,  de  volt  a városház  udvarában  egy  kút 
is,  melyet  a budai  kútmester  Burgern  Jakab- Gáspár 
az  1726.  évi  április  5-én  kelt  tanácsi  határozat  szerint 
25  frt  költséggel  szivattyús  kúttá  átalakított. 

Nemcsak  az  előbb  említett  hivatalok  életbelépte- 
tése, hanem  a törvényszéknek  a tanácstól  lett  elkülö- 
nítése is  megkövetelte  a városház  folytatólagos  kiépí- 
tését. A segédhivatalok  szétszakítása  nélkül  a tanács- 
tól elvált  törvényszék  1767.  után  négy  tanácsosból 
állott,  s el  ül  ülője  1773-ig  a helyettes  bíró  volt,  1773. 
után  pedig  ismét  a főbíró  állott  a törvényszék  élére. 

Úgy  a hivatalok,  mint  pedig  a személyzet  meg- 
szaporodása következtében  a városházát  1767 — 1768-ban 
folyt  pótépitkezésekkel  ismét  nagyobbitották.  A költség 
ekkor  már  21.301  frt  3 krra  rúgott.1  Ezzel  az  építke- 
zéssel a városháza  mind  a négy  oldalon  egy  emeletre 
ki  volt  építve;  helyzetrajzát  a 2.  számú  ábra  mutatja. 
Az  181 3-diki  felmérés  szerint  a városház  521  négyszögöl 
területéből  be  volt  építve  419  négyszögöl,  udvara  pedig 
102  négyszögölet  foglalt  el. 

Hogy  a városházát  szabályos  négyszögben  ki  nem 
építették,  csak  annak  tulajdonítható,  hogy  a régi  épü- 
leteket el  nem  távolították,  hanem  ezekre  emelték  az 
emeletet. 

Az  elmondottakból  ismerjük  a városház  eddigi 
kiépítését,  de  nem  ismerjük  a folytatott  építkezések 
sorrendjét,  s igy  biztosan  nem  is  tudjuk,  mit  építettek 
1703 — 1710-ig,  s mit  1767 — 1768-ban.  Felvilágosító  ada- 
tok hiányában  mégis  útbaigazítást  nyerhetünk  erre  nézve 
a 2.  szánni  ábrából.  Ezen  ábra  mutatja  a hajdani  191. 

1 Lásd:  Pest  vár.  lev.  Int.  3561.,  4233.  a.  m. 

és  192.  számú  illetve  a 137.,  138.  és  139.  számú  házak- 
nak alaprajzát,  ha  a 192.  szánni  ház  homlokzati  részén 
a kaput  a megkívánt  helyre  képzeljük,  a mint  ezt  a 
3.  számú  ábra  mutatja.  Az  utóbbi  ábrán  egyúttal  bemu- 
tatjuk külön-külön  a török  korszakból  visszamaradt 
három  háznak  alaprajzát,  egyik  képünkben  pedig  a volt 
Schmiedt-féle  191.  számú,  valamint  a városi  198.  számú 
háznak  fő-téri  homlokrajzát. 

Tudjuk  már  is,  hogy  a homlokzati  részen  az  egyik 
ház  emeletes  volt,  de  hogy  melyik,  ezt  biztosan  még 
meg  nem  állapítottuk,  bár  mondottuk,  hogy  az  emele- 
tes a Schmiedt-féle  191,  illetve  138.  számú  ház  volt,  a 
mit  annál  inkább  gondoltunk  mondhatni,  mert  erre 
nézve  következtetést  a »Zaiger«  nevű  becslési  könyv- 
ből vonhatni,  a melyben  a 137.  és  139.  szánni  házat 
30 — 30  frtra  vagyis  összesen  60  frtra,  a 138.  számú 
házat  ellenben  50  frtra  találjuk  becsülve.  Már  pedig  a 
városházi  czélra  elfoglalt  ház  beépített  területe  234 
négyszögölet,  a Schmiedt-féle  ellenben  csak  82  négyszög- 
ölet foglalt  el,  az  érték  kiilömbözet  a kettő  között 
tehát  oly  nagy,  hogy  a többletet  nem  a városházi  na- 
gyobb telekre,  minthogy  ez  ingyenes  lévén,  a becslésnél 
a telkeket  számításba  nem  vették,  hanem  inkább  a 
Schmiedt-féle  ház  emeletére  és  a harmadik  bolthajtásra 
számíthatjuk.  Tudjuk  továbbá,  hogy  a 137.  szánni  ház- 
nak két  boltíves  fedélzete  volt,  mert  a »gewölb«  szó 
alatt  nem  bolti  helyiség,  hanem  bolthajtás  értendő, 
egyik  tehát  a ház  egyik  szárnyában  a szobákat,  a másik 
pedig  a pinczét  födte;  a 138.  szánni  háznak  ellenben 
három  bolthajtása  volt,  ennél  is  egyike  a homlokzati 
épület  szobáit,  a másik  egy  pinczét,  a harmadik  pedig 
a kapu  bejáratot,  mint  a mely  fölött  is  szoba  volt 

födte,  ellenben  ezen  háznak  városház-utczai  oldalán  két 
szoba  és  a folyosó,  mint  földszintes  épület  belső  tető- 
zete még  mennyezetes  volt;  a 139.  szánni  háznál  nem 
lévén  szó  boltozatról,  ennél  a szobák  fölött  szintén 
mennyezetes  fedélzetet  kell  gondolni,  bár  volt  itt  is 
pincze,  ennek  ivét  azonban  meg  nem  említették,  azt 
hívén  mindenesetre,  hogy  szobák  alatti  pinczét  bolto- 
zat nélkül  amúgy  sem  fognak  képzelni,  vagy  talán  en- 
nek boltozata  romban  hevert  volna?  — ez  sem  lehe- 
tetlen. A 138.  szánni  háznak  három  boltozata  bizonyítja 
tehát  azt,  hogy  az  emeletes  ház  csak  is  ez  lehetett,  ez 
pedig  a Schmiedt-féle  házzal  ugyanazonos;  sőt  bizo- 
nyítja ezen  háznak  emeletes  voltát  ennek  értéke  is,  a 
mennyiben  egy  kisebb  telken  felépült  földszintes  ház 
1696-ig  3200  frtra  nem  emelked hetik;  a legnagyobb 
bizonyítékot  azonban  még  is  a lépcsőházban  találhatjuk 
meg,  mert  ha  a városházi  139.  illetve  192.  számú  ház 
az  emeletes,  akkor  a lépcsőház  nem  a baloldalra,  hanem 
a jobboldalra  jut. 

A 137.  számú  ház  déli  és  nyugoti  részén,  valamint 
a 139.  szánni  háznak  a birtokba  vételkor  nem  lehetett 
folyosója,  de  volt  a 138.  szánni  háznak  s ennek  folyta- 
tásául építették  később  a déli  és  nyugoti  oldal  folyosóit. 
A folyosóknál  látható  kétféle  vastagságú  falnak,  kül- 
lőmben nem  volna  értelme,  de  ha  a folyosókat  kezdet- 
től fogva  oda  képzeljük,  akkor  a 139.  szánni  ház  ud- 
vara csak  két  öl  széles  volt  s ezen  telek  beépítet- 
len területe,  vagyis  udvara  10  négyszögölet  foglalt 
volna  el. 

A mikor  a Schmiedt-féle  emeletes  házat  megvették, 
ennek  városház-utczai,  illetve  lipót-utczai  két  szobá- 
jára és  folyosójára  1703 — 1710-ig  felépítették  az  eme- 

letet,  sőt  ebből  az  alkalomból  felépítették  a városházi 
192.  számú  ház  homlokzati  részére  is  az  emeletet  és  a 
két  ház  közepére  az  alacsonyabb  tornyot,  ennek  aljába 
pedig  a kapubejáratot,  a mit  valónak  annál  inkább  el 
lehet  fogadni,  mert  két  külömböző  magasságú  épület 
közepére  sem  az  alacsonyabb,  sem  pedig  1721-ben  a 
magasabb  tornyot  nem  építették  volna,  de  külömben 
az  építésre  felvett  kölcsön  pénz  sem  áll  arányban  ma- 
gával a Schmiedt-féle  ház  két  szobájának  felépítésével, 
minélfogva  ekkor  csakugyan  nagyobb  mértékű  építke- 
zést kell  feltételeznünk. 

1767  1768-ban  emeletet  építettek  a régi  137.  számú 

házra  s egyúttal  ugyanezen  ház  udvari  részén,  vala- 
mint a még  emelet  nélkül  maradt  139.  számú  ház 
mentén  folyosót  építettek,  s a régi  mennyezetes  fedél- 
zetet bolthajtásos  födélzettel  cserélték  ki ; a városház 
ezen  része  a folyosóval  szélesebbé  válván,  uj  tetőt  is 
követelt,  a jobboldali  folyosó  építése  következtében 
pedig  az  addigi  udvari  ablakok  helyett  ablakokat  kel- 
lett törni  a régi  Riedt-féle  140.  illetve  193.  számú  ház 
udvarára,  s lehetséges,  hogy  ekkor  bontották  le  az 
utóbbi  házat  is,  hogy  a körös-körül  emeletes  város- 
házat itt  is  szabaddá  tegyék,  és  a nyert  építési  anya- 
got az  emelet  építésénél  felhasználhassák.  így,  s nem 
másképpen  gondoljuk  az  1768-ig  folyt  építkezések  rej- 
télyességét megfejthetni  és  a homályba  burkolt  addigi 
dolgokat  megvilágíthatni,  sőt  érthetővé  válik  az  is, 
hogy  az  1767  1768-iki  építkezés  miért  került  oly 

rendkívüli  nagy  összegbe. 

Ha  az  1842-ig  mit  sem  változott  alapzatból  és 
homlokzati  részből  vont  fenti  következtetések  helye- 
sek, a min  úgy  hiszszük  kételkedni  nem  igen  lehet, 

akkor  a S.  számu  ábrával  bírjuk  török  korszakbeli 
három  háznak  alaprajzát,  kettőnek  pedig  t.  i.  a 191. 
és  192.  szánni  háznak  homlokzati  rajzát.  Az  alapraj- 
zokból egyébiránt  az  is  következtethető,  hogy  ezen 
három  ház  hajdan  is  egy  ház  lehetett,  melyet  a török 
korszak  alatt  darabolhattak  fel. 

Az  1768-ban  minden  oldalról  egy  emeletre  kiépült 
városház  magassága  4 öl  3 láb,  ebből  esett  a föld- 
szintre 1 öl  5 láb,  az  emeletre  a felfalazattal  együtt 
2 öl  4 láb.  A torony  magassága  a főpárkányzattól 
8 öl  3 láb,  az  érczsisakos  tető  pedig  4 öl  4 láb,  végre 
az  áttört  magyar  czimer  magassága  a kereszt  végéig 
1 öl  1 láb,  mely  czimer  egy  5 láb  hosszú  vasrudra 
volt  illesztve.  Az  egész  épület  minden  építészeti  disz 
nélkül  simán  volt  vakolva  s díszt  a városháznak 
csupán  a csinosabb  torony  kölcsönzött.  Az  épület 
homlokzati  részének  földszintjén,  valamint  a szárny 
épület  földszintjén  tizenhárom  bolt  volt,  melyek 
1785-ben  1229  forintot,  1807-ben  2755  forintot,  1820-ban 
2555  forintot  jövedelmeztek.  A boltok  1820.  után  las- 
sankint  eltűntek,  hogy  hivatalos  czélra  felhasználják. 
A földszinten  volt  még  tizenkét  külömböző  nagyságú 
szoba  és  tizenegy  börtön,  az  emeleten  pedig  két  terem 
és  huszonegy  szoba.  1828-ig  közfalak  emelésével  a 
földszinti  helyiségeket  és  folyosókat  nagyobbrészt  bör- 
tönökké és  előszobákká  alakították  át  úgy,  hogy  a 
közlekedés  a folyosókon  körös-körül  megszűnt  s a 
hivatalokba  az  udvarról  a folyosóban  alkotott  kis  elő- 
szobákon át  lehetett  csak  jutni ; ezen  folyosók  jobb 
és  baloldalán  egy-egy  börtön  volt,  s ezen  folyosói  bör- 
tönökkel együtt  a földszinti  börtönök  száma  harmincz- 
kettőre  szaporodott.  A házi  kápolna  a jobboldali 


folyosó  közepére  jutott,  hogy  előbb  hol  volt?  — nem 
tudjuk. 

* 

* * 

Pesten  a közigazgatás  és  törvénykezés  élén  kez- 
dettől fogva  egy  bíró  állott.  Bár  hajdan  a szabad  kir. 
városokban  az  első  személy  a biró  volt,  a törökök  ki- 
űzése után  Budán  a polgármesteri  tisztség  jutott  ér- 
vényre s később  is  1707-ben,  midőn  az  első  bírót 
megválasztották,  a polgármester  régi  jog  alapján  meg- 
tartotta székét.  A budai  kivételes  állapot  ugyan  nem 
volt  egyedüli  az  országban,  mert  Sopronban  is  az  el- 
sőség a polgármestert  illette  meg,  itt  azonban  tekin- 
tetbe kell  vennünk  azt,  hogy  Sopron  III.  Frigyes  csá- 
szárnak zálogba  volt  adva  s sokáig  Ausztriához  tarto- 
zott, minek  következtében  itt  német  szokások  hono- 
sodtak meg.  Ugyancsak  ily  német  szokások  teremtették 
meg  Budán  is  1687-ben  a polgármesteri  állást.  Buda 
után  Pest  következett  s nem  sokára  ez  után  Temesvár, 
mely  utóbbit  II.  József  császár  emelte  a szabad  kir. 
városok  sorába.  A XVIII-ik  században  tehát  már  négy 
város  dicsekedhetett  a polgármesteri  tisztséggel.  II. 
József  császár  a polgármesteri  állást  ugyan  vissza- 
szorította a második  fokra,  mindazonáltal  halála  után 
ismét  az  előbbi  rangfokozat  jutott  érvényre. 

Pesten  a polgármesteri  tisztség  életbeléptetését  a 
polgárság  még  1725.  évi  április  13-án  indítványozta, 
az  indítványt  azonban  a tanács  a város  zilált  pénz- 
ügyi viszonyainak  tekintetéből  elejtette  s elhúzódott 
1773-ig.  Ebben  az  évben  jutott  a pesti  polgárság  abba 
a szerencsés  helyzetbe,  hogy  az  első  polgármestert 
Mosel  Józsefet,  az  egykori  érdemekben  gazdag  pesti 


szindikusnak  Mosel  Antal-Jánosnak  fiát  megválaszt- 
hatta. Mosel  József  nem  volt  már  fiatal  ember,  már 
előbb  tizenhét  éven  át  mint  biró  kormányozta  a vá- 
rost s negyvenöt  évig  szolgálta  volt  a várost;  polgár- 
mestersége  1783-ban  szűnt  meg  s mint  tanácsos 
1785-ben  hunyt  el.  Mosel  József  volt  tehát  az  első 
polgármester,  a ki  nem  sokára  a városházának  teljes 
kiépítése  után,  melyet  az  ő bíráskodásának  ideje  alatt 
hajtottak  végre,  ebbe  ismét  beköltözhetett  és  a város 
kormányzását  a bírói  kézből  átvehette. 

Rendkívüli  események  a XVIIl-dik  század  második 
felében  a városházában  nem  igen  fordultak  elő ; a vá- 
rosi hatóság  inkább  a felek  ügyeinek  elintézésével  fog- 
lalkozott s részben  az  elődöktől  lefektetett  alapon 
tovább  épített.  A polgármesteri  tisztség  betöltésének 
évébe  esik  külömben  színészetünkre  nézve  azon  neve- 
zetes esemény,  hogy  1773.  évi  augusztus  14-én  Werner 
Bódog  színi  igazgató  a híressé  vált  Rondellában  meg- 
kezdette a színi  előadásokat,  1779-ben  pedig  megindult 
a mozgalom  a magyar  játékszín  megteremtésére;  a 
kitartó  buzgalom  az  ügy  iránt  s különösen  II.  József 
germanizáló  törekvése  tette  végre  lehetővé,  hogy  1790. 
évi  október  25-én  színházunk  megnyílhatott.  Maga  a 
városháza  1790.  évi  április  20-án  vált  egy  rendkívüli, 
addig  nem  látott  eseménynek  színhelyévé,  a mikor  a 
városházában  formális  lázadás  tört  ki  és  a felzudult 
polgárság  Hülff  Móricz-Bálint  polgármestert  többrend- 
beli visszaélései  miatt  önhatalmúan  állásától  megfosz- 
totta, a kit  azonban  a kormány  felületes  vizsgálat 
után  a vádak  elejtésével,  állásába  ismét  visszahelye- 
zett. Szervezés  tekintetében  inkább  a személyzetet 
szaporították,  bár  1756-ban  felállították  a mázsa-hiva- 

talt  s 1769  óta  a városi  rendőrség  élére,  mely  akkor 
már  körülbelül  negyven  emberből  állott,  egy  kapitányt 
állítottak.  A városi  alkalmazottak  száma  1757  óta  72 
személyről  1776-ig  130-ra,  1796-ig  210-re  szaporodott 
s ezek  fizetése  1776-ban  16.738  írttal,  1796-ban  29.720 
írttal  terhelte  a város  pénztárát.  Szó  volt  1775-ben  egy 
árvaház  és  egy  dologház  építéséről,  valamint  1787-ben 
a talált  gyermekek  házának  felépítéséről,  pénz  hiányá- 
ban azonban  a humanizmus  ezen  intézeteit  jobb  időre 
halasztották,  mindazonáltal  a polgárság  és  lakos- 
ság áldozatkészségével  sikerült  1784-ben,  illetve  1796- 
ban  a Szent-Rókusról  nevezett  kórházat  felépíteni.  A 
szegény  ügy  körül  annyiban  történt  javulás,  hogy  a 
lakosság  körében  is  kezdették  felkarolni  a szegények 
ügyét  s iparkodtak  ezeken  segíteni;  1756.  évi  januárius 
17-én  Vetter  báró  jelentette  ki  a tanács  előtt,  hogy  a 
kórházban  elhelyezett  szegények  részére  életfogytáig 
naponként  négy  font  húst  fog  kiszolgáltatni,  1763.  évi 
augusztus  17-én  Jobst  Erzsébet,  valószínűen  Jobst 
György  tanácsos  özvegye,  tizenkét  szegény  részére 
évenként  kiosztandó  60  írtnak  megfelelő  1200  írt  ala- 
pítványról gondoskodott,  1775.  évi  márczius  29-én  pe- 
dig Pintér  Fiilöp  helytartó-tanácsos  tizenkét  elszegé- 
nyedett polgár  eltartására  a városnál  örökös  alapít- 
ványként 16.000  frtot  fizetett  le.  Az  árvákról  Dorion 
József  1795-ben,  Gónitzy  György- János  és  neje1  Mara- 
schofszky  Ágnes  pedig  1797-ben  kezdett  gondoskodni  ; 
az  utóbbi  külömben  két  éven  át  tizenkét  árva  befoga- 

1 A Gónitzy-féle  próba  árvaházból  kifolyóan  fejlődött  érde- 
kes eseményeket  ismertettem  a székesfőváros  kiadásában  1893- 
ban  megjelent  „A  budapesti  József-fiárvabáz  története44  czimü 
munkám  „Bevezetésiében. 

dásával  saját  házában  egy  próba  árvaházat  tartott 
fenn,  annak  bizonyítására,  hogy  az  általa  és  feleségé- 
től alkotott  12.000  frtnyi  alapítványi  tőke  tizenkét 
árva  eltartására  elegendő.  Megemlíthető  még,  hogy 
a tanács  1752.  évi  augusztus  26-án  megtiltotta  az  éret- 
len gyümölcs  árulását,  1777-ben  életbeléptették  a gaz- 
dasági bizottságot,  minek  következtében  1783-ban  a 
24  tagú  külső  tanácsot,  mint  önálló  külön  testületet 
a kormány  megszüntette.  1778-ban  felépült  az  üllői-uti 
határkorcsma,  1785-ben  megkezdették  az  Ökör-dülőnek 
a mai  Városligetnek  fákkal  beültetését.  A Belváros 
gyarapodása  mellett  fellendültek  a külvárosok  is  és  II. 
József  császár  uralkodása  alatt  elnyerték  mindazon 
jogokat,  a melyek  a Belvárost  megillették.  A külváro- 
sok előbb  zsellér  községek  voltak  s lakosai  a külvá- 
rosi elöljáróság  tagjain  kívül  az  általános  tisztujitáson 
sem  választói  joggal  nem  bírtak,  sem  képviselői  tag- 
ságra vagy  tisztségekre  megválaszthatók  nem  voltak. 
Egyik  nevezetes  esemény  volt  az  Osztrák-Magyar  mo- 
narkiában  II.  Józsefnek  megválasztása  a római  király- 
ságra, mely  alkalomból  Pest  város  tanácsa  hódoló 
tisztelete  jeléül  a megkoronázott  királynál  1764.  évi 
januárius  20-án  ötven  darab  aranynyal  kedveskedett. 

IV. 

A városház  újjáépítésének  korszaka. 

városház,  a XVIII.  században  folytatott 
pótépitkezésekkel  képes  volt  ugyan  a város 
fejlődésével  lépést  tartani,  és  a szükség 
megkívánta  hivatalokat  csekély  személy- 
zetével befogadni  mindaddig,  mig  a XVI II. 
század  vége  felé  a Lipót- város  és  Ferencz-város  kiépí- 
tésének megkezdésével  és  a többi  városrészek  terjesz- 
kedésével Pest  városa  oly  sebesen  kezdett  haladni,  hogy 
lakosságának  száma  az  addig  nagyobb  Buda  városáét 
már  is  jóval  túlszárnyalta.  Hogy  ezen,  az  adminisztrá- 
czióra  is  kiható  szaporodás  minő  lépésben  haladt  előre, 
a következőkben  mutatjuk  ki: 


1688-ban 


Lakosság  száma: 

300  lélek 


Lakosság 

száma 

1776-ban  . . . . 

...  13,550 

lélek 

1782-ben  . . 

....  17,558 

n 

1787-ben  . . . . 

. . . 22,417 

n 

1792-ben  . . . . 

....  26,684 

n 

1797-ben  . . . . 

....  26,722 

11 

1799-ben  . . . . 

....  29,870 

11 

1807-ben  . . . . 

. . . 30,720 

11 

1810-ben  . . . . 

....  35,349 

11 

1813-ban  . . . . 

....  36,153 

11 

1823-ban  . . . . 

. . 51,141 

11 

1833-ban  . . . . 

....  63,148 

11 

1843-ban  . . . . 

...  73.302 

11 

1853-ban  . . . . 

. . . 109,000 

11 

1867-ben  . . . . 

....  131,285 

11 

1870-ben  . . . . 

....  200,476 

11 

A lakosság  szaporodásával  szaporodott  az  ügy- 
darabok száma  is  s mig  a tanácsi  és  törvényszéki 
ügyek  száma  1800-ban  5,045,  1810-ben  8,940,  1820-ban 
12,630  volt,  1830-ban  már  15,158-ra  szaporodott,  1870- 
ben  pedig  a törvényszéki  ügyek  nélkül  csupán  a tanács 
ügyforgalma  44,857-re  rúgott. 

Úgy  a város  nagyobbodása,  mint  pedig  lakóinak 
nagymértékű  szaporodása  következtében,  a városháza 
a múlt  század  elején  a követelményeket  immár  ki 
nem  elégíthette.  A hivatalok  elhelyezésének  kérdése, 
felvetette  a városház  bővítésének  kérdését,  s minthogy 
ennek  ügye  tovább  halasztható  nem  volt,  rövid  tanács- 
kozás után  1807-ben  kimondották,  hogy  a városházára 
váltó  pénzben  197,082  forint  30  kr.  költséggel  a máso- 
dik emeletet  felépitik.  A tanács  ezen  határozata  elle- 

nében  azonban  a választott-polgárság  október  2 1-én 
azzal  az  elleninditványnyal  lépett  elő,  hogy  az  építést 
halaszszák  el  jobb  időre,  mert  a városnak  erre  a czélra 
nincsen  pénze  s mindenekelőtt  előbb  erről  kell  gon- 
doskodni. Az  építést  megakadályozta  s az  ügyet  más 
és  hosszú  útra  terelte  nem  ugyan  a választott-polgár- 
ság ellen  indítványa,  mint  inkább  egy  másik  közbejött 
körülmény. 

József  főherczeg,  Magyarország  felejthetetlen  nádora, 
Pest  újjá  építője  1808-ban  megteremtette  a királyi 
szépitő-bizottságot;  ennek  feladatához  tartozott  Pest 
város  szabályozása,  szépítése,  köz-  és  magán  építkezé- 
sek kérdésében  pedig  a városi  hatóságtól  független 
intézkedés.  Elülülője  ezen  bizottságnak,  mely  egy  má- 
sod elölülőből,  három  városi  tanácsosból,  több  válasz- 
tott polgárból,  építő-  és  ácsmesterekből  állott,  maga  a 
nagy  nádor  volt.  A bizottság,  munkakörének  megái  la- 
pít ásával  programmjába  iktatta  a városház  építésének 
ügyét  is,  melynek  értelmében  a városház  helyéről  el 
lett  volna  távolitandó  és  területe  a Vároház-tér  nagyob- 
bitására  fordítandó.  Mindazonáltal,  hogy  a programmba 
városházi  czélra  a kegyesrendiek  városház-téri  telke 
volt  kijelölve,  a tárgyalás  folyamán  szóba  jött  a lipót- 
városi Dunaparton  feküdt  harminczad-hivatali  telek, 
és  a barátok  kolostora  melletti  egyetemi  könyvtári 
/ telek.  Az  utóbbi  telek  életre  képességét  nem  tudván 
bizonyítani,  csakhamar  elejtették,  s annál  komolyabban 
foglalkoztak  a két  elsővel.  A harminczad-hivatali  telek 
átvétele  esetében  a városra  azon  kötelezettség  háramlott 
volna,  hogy  az  említett  hivatal  czéljaira  a felső  Duna- 
parton uj  épületet  épit;  a kegyesrendieket  pedig 
akképpen  akarták  kielégíteni,  hogy  vagy  átengedik  nekik 

a régi  egyemeletes  városházát,  és  az  érték  külömböze- 
tet  készpénzben  egyenlítik  ki,  vagy  pedig  átadják  nékik 
a szerviták  kolostorát,  a szervitákat  ellenben  a lipót-? 
városi  plébániával  kártalanítják.  József  nádor,  mint  a 
Lipót-város  ujját  erem  tője,  ennek  emelését  tartván  szem 
előtt,  a harminczad-hivatali  telek  mellett  foglalt  állást 
de,  a mint  1835.  évi  januárius  4-én  5.  szám  alatt  kelt 
iratából  kitűnik,  nem  ellenezte  a kegyesrendiek  telké- 
nek megszerzését,  s felszólította  a városi  tanácsot, 
hogy  egyik  vagy  másik  telekre  nézve  mentői  előbb 
nyilatkozzék.  A tanács  nyilatkozott  volna  s minden- 
esetre a harminczad-hivatali  telek  mellett,  ha  a válasz- 
tott-polgárság ellenkező  álláspontra  nem  helyezkedik. 
A választott-polgárság,  mint  a Belváros  törzspolgársá- 
gának képviselő  testületé  a hatósági  székhelynek  a 
Lipót-városba  leendő  áthelyezésével  városrészének  a 
Belvárosnak  hanyatlását  látván  szem  előtt,  a kegyes- 
rendiek telke  mellett  kardoskodott.  A harmincz  évig 
folytatott  tárgyalások  eredményt  fel  nem  mutathatván, 
a kombináczióba  vett  telkek  melletti  vitatkozásokat 
abba  hagyták  s 1837-ben  visszatértek  az  1807-diki  hatá- 
rozatra. Ezen  határozat  szerint  a régi  városháza  meg- 
marad helyén  régi  állapotában,  csupán  a második 
emeletet  építik  fel.  Minthogy  pedig  időközben  az  épí- 
tésre szükséges  pénzről  is  történt  gondoskodás,  a hely- 
tartótanács a város  ezen  elhatározását  1838.  évi  feb- 
ruárius  21-én  7368.  szám  alatt  tudomásul  vevén,  az 
építést  megengedte. 

A helytartótanács  engedelme  után  a városház 
második  emeletének  felépítése  most  már  kezdetét  ve- 
hette volna,  de  a végzet  sem  akarta,  hogy  Best  város 
főterét  egy  alacsony,  dísztelen  és  szabálytalan  épület 

csúfítsa.  Még  az  építkezés  megkezdése  előtt  Budát- 
Pestet  a vészteljes  1838-diki  márcziusi  napokban  a 
Duna  elárasztotta ; a városház  is  kilencz  láb  magas 
víz  alatt  állott,  minek  következtében  a hivataloskodás 
is  a városházban  négy  napig  teljesen  szünetelt.  Mit 
szenvedett  a város  ezen  napokban,  ezt  a történelem 
lapjain  találjuk  feljegyezve.  Az  épités-rendőri  szabályok 
hiányában  Biulán-Pesten  rosszul  épült  házak  közül  2882 
teljesen  összeomlott,  1363  ház  pedig  kisebb-nagyobb 
sérüléseket  szenvedett.  A várost  sújtotta  szerencsétlen- 
ség a királyi  szépitö-bizottságot  az  1839-ben  életbelépte- 
tett építési  rendszabályzatnak  kidolgozására  készteté.1 
A régi  városház  azonban  a rendszabályok  követelései- 
nek meg  nem  felelhetvén,  a szépítő  bizottság  erősebb 
falakat,  a padozat  emelését  az  egész  épület  alatt  pin- 

1 Ha  Pest  városának  1839  előtt  építési  szabályrendelete  nem 
is  volt,  az  építés  az  építkezők  kénye-kedve  szerint  megengedve 
még  sem  volt,  minthogy  az  építkezés  bizonyos  feltételekhez  volt 
kötve,  a mit  az  1788-diki  tüzrendőri  szabályzat  ir  vala  elő. 

Ezen  szabályzat  szerint  semminemű  építkezés  vagy  helyre- 
állítás az  építési  bizottság  engedelme  nélkül  végre  nem  volt  hajt- 
ható. A két  példányban  bemutatott  terveket  a polgármesterből 
a telekhivatali  igazgatóból,  a mérnökből,  a városi  ács-  és  kőműves- 
mesterből  állott  építési  bizottság  vizsgálta  meg.  Az  építés  befe- 
jezte után  tizennégy  nap  múlva  megvizsgálták  az  épületet  s bár- 
f mely  a jóváhagyott  tervtől  történt  eltérés  utólagosan  pótlandó  volt, 
esetlegesen  az  egész  épületet  le  kellett  bontani  s úgy  az  építő- 
mestert, mint  pedig  az  építtetőt  100  frtig  terjedhetett  birsággal 
sújtották.  A szabályrendelet  kimondotta  továbbá,  hogy  az  új  épü- 
letek cserépzsindelylyel  és  kivételesen  fazsindellyel  fedendők,  a 
már  álló  és  szalmával  vagy  náddal  fedett  épületek  tetői  ellenben 
a szabályrendelet  életbeléptetése  utáni  öt  év  múlva  lebontandók 
és  cserépzsindelylyel  fedendők,  végre  a padlások  vagy  téglával 
vagy  hat  hüvelyk  vastag  agyagréteggel  burkolandók. 

ezek  építését,  sót  csinosabb  homlokzatot  is  kívánt.  A 
padozat  emelése  maga  után  vonta  a bolthajtások  eme- 
lését, ezeknek  emelése  az  egész  épület  emelését,  a vas- 
tagabb falak  pedig  a régiek  lebontását,  a mi  a régi  terv 
melletti  elhatározásokat  mind  halomra  döntötte.  A régi 

városház  falai- 
nak lebontása  le- 
hetővé tette  most 
már  a telek  szabá- 
lyozását is, de  csak 
a városház-utezai 
és  városház-téri 
homlokzati  vona- 
lon, a mint  ezt  a 
4.  szánni  ábra  mu- 
tatja. 

Az  uj  tervek  el- 
készítésével Ka- 
szelik  Ferencz  mű- 
épitőt  bízták  meg. 

Az  építést  a vá- 
lasztott-polgárság 
ugyan  meg  akarta 
akadályozni  ujabbi 
indítványa  fölött 
azonban,  jóllehet 
hogy  ehhez  a ta- 
nács is  hozzájárult,  később  még  is  napirendre  tér- 
tek. A választott  polgárság  ugyan  is  tekintettel  a 
Városház-tér  alacsony  fekvésére,  az  1838-diki  ka- 
tasztrófa után  aggodalommal  nézett  az  uj  városház 
jövője  elé,  s 1838.  évi  május  2-án  kelt  és  4075.  szám 

alatt  iktatott  jelentésében,  eltérően  előbbi  álláspontjá- 
tól azt  inditványozta,  hogy  a régi  városházát  egy- 
emeletes állapotában  tartsák  fenn  továbbra  is,  és  a 
harminczad-hivatali  telken  építsenek  egy  második  város- 
házat. A régibe  a törvényszék  és  a kapitányság  menjen, 
a második  városházában  pedig  összes  hivatalaival  a 
tanács  foglaljon  helyet. 

Mindamellett,  hogy  a régi  épület  falainak  egy 
részét  beleillesztették  az  nj  tervbe,  a városháza  tel- 
jesen uj  épületnek  tekinthető.  Az  újjáépítés  azonban 
tetemesen  emelte  az  építési  költségeket,  s mig  a régi 
városház  átalakítása  és  a második  emelet  építése  pengő 
pénzben  56.353  forintba  került  volna,  az  alapjából 
újból  kiépülő  városház  költségelőirányzata  72.463  forint- 
ban volt  megállapítva;  ámbátor  a munkák  kiadásánál 
az  árak  csökkentésével  61.395  frt  50  krra  kevesbítet- 
ték az  előirányzott  költséget,  későbbi  eltérések  a terv- 
től, a toronynak  a tervezettnél  magasabbra  emelése, 
az  allegorikus  szobrok  stb.  ismét  többlet  költséget 
okoztak. 

A munkák  kiadása  után  a vállalkozókkal  szerző- 
dést kötöttek,  megalakították  az  építési  bizottságot, 
az  építés  felügyeletére  pedig  egyes  választott  polgárokat 
neveztek  meg. 

Az  építési  bizottságba  Tölgyessy  János  polgár- 
mester  elülülése  alatt  ki  volt  küldve:  Szepessy  Ferencz 
tanácsos,  Staffenberger  István  szószóló,  Gömöry  Károly, 
Onheiser  Jakab,  Appel  József,  Grosz  Ferencz,  Winkler 
Mihály,  Sárossy  József  és  Feszi  József  választott  polgárok. 

Ezen  bizottságnak  mindenekelőtt  a hivataloknak 
és  raboknak  ideiglenes  elhelyezéséről  kellett  gondos- 
kodnia; ezekre  nézve  a következően  intézkedett: 

az  elitéit  rabokat  a Szent-Rókus-kórház  földalatti 
helyiségeiben,  a vizsgálat  alatti  rabokat  az  előbb 
Agoston-féle,  most  városi  házban  helyezte  el;  a már 
korábban  kihurczolkodott  kapitányi  hivatalt  meghagyta 
az  általa  elfoglalt  Agoston-féle  ház  helyiségeiben,  s 
ugyanide  költöztette  az  ügyészi  hivatalt  is,  a többi 
hivatalokat  pedig  az  árvíz  alkalmából  kiürített  kúria- 
épületben  helyezte  el,  mely  épületet  József  nádor 
közbenjárására  minden  bérfizetés  nélkül  engedték  át, 
még  is  azzal  a kötelezettséggel,  hogy  az  épületben 
természetbeni  lakást  bírt  tisztviselők  elszállásolásáról 
és  az  épület  helyreállításáról  a város  gondoskodjék- 
Az  említett  négy  tisztviselőt  hason  értékű  lakás  helyett 
évi  1080  forinttal  elégítették  ki.  A kúria-épület 
helyreállítása,  u.  m.  repedések  elvakolása,  némi  falazá- 
sok és  a kimeszelés  költségei  300  frtra  rúgtak.  A rabok 
elhelyezésére  szükségelt  átalakítás  a kórházban  és 
az  Ágoston-féle  házban  457  frtra  rúgott. 

A kúriának  két  évi  ingyenes  használata,  a mint  a 
tanács  15.454/842.  számú  iratában  köszönettel  megem- 
lékezik, a városnak  7 — 8000  pengő  forintot  takarí- 
tott meg. 

A városház  lebontását  1842.  évi  április  hónap 
végén,  az  építést  június  hónap  közepén  kezdették  meg. 
Hogy  az  alapkőbe  emlékiratot  elhelyeztek-e,  erre  nézve 
az  iratok  és  jegyzőkönyvek  mitsem  mondanak. 

Az  uj  városház  1842-ben  őszszel  fedél  alá  került, 
1844.  évi  augusztus  hónap  végéig  pedig  teljesen  készen 
állott,  s minekutánna  a hivatalok  a részükre  kijelölt 
helyiségeket  elfoglalták,  a tanács  szeptember  11-dikén 
gyűlt  össze  először  uj  tanácskozási  termében,  hogy 
működését  a városházában  ismét  megkezdje.  Ezen  első 

tanácsülésen  jelen  voltak:  Szepessy  Ferencz  polgár- 
mester,  Szekrényessy  Endre  főkapitány,  Rottenbiller 
Lipót  alpolgármester,  Dámiánovics  György  és  Vojdicsek 
(később  magyarosítva:  Vajdaffy)  József  tanácsosok. 
Betegség  miatt  távol  maradtak:  Tölgyessy  János  és 
Patisz  Károly  tanácsosok. 

A hosszúkás  négyszögben  felépült  uj  városház 
alaprajzát  az  5.  számú  ábrában  mutatjuk  he. 

A városháznak,  mint  háromemeletes  épületnek 
leírását  az  előszóban  ismertettük;  itt  mégis  megemlít- 
jük, hogy  mint  két  emeletes  épület,  a főpárkányig 
10  öl  172  láb,  a torony  pedig  1 3*50  öl  magas  volt,  s 
hogy  földalatti  részében  a fa,  szén  és  egyebek  tartására 
szükségelt  helyiségeken  kívül  harmincznyolcz  börtön, 
földszint  külőmböző  nagyságú  I3V2  láb  magas  huszon- 
három szoba,  tizennyolcz  börtön  és  egy  kápolna  volt. 
Az  első  emelet  busz  termet  és  szobát,  a második 
emelet  pedig  huszonhárom  szobát  foglalt  magában. 
A városház  egyszerű  modorban,  minden  építészeti  dísz 
nélkül  épült  fel. 

A városház  felépítése  86.984  Irt  15  krba  került; 
minthogy  pedig  az  árak  csökkentésével,  a mint  már 
előzetesen  mondottuk  az  építési  költséget  61.395  frt 
50  krra  apasztották,  az  építésnél  25.588  forint  25  kr. 
többletkiadás  merült  fel.  Külön  megemlítjük,  hogy  a 
tizenegy  allegorikus  szobrot  2816  frt  költséggel  Bauer 
Mihály  és  Uhrl  Ferencz  szobrászok  faragták  ki.1 

* * 

* 

A XlX-dik  század  első  feléből,  Pest  városának  és 
városházának  életében  lefolyt  nevezetesebb  események 

1 Lásd:  Pest  vár.  lev.  Int.  9714.  a.  m. 

közül  álljanak  itt  a következő  adatok:  1800.  évi  ieb- 
ruárius  1-én  Pest  város  tanácsa  három  század  polgári 
őrcsapattól  kisérve  hat  díszkocsin  Budára  indult,  hogy 
részt  vegyen  József  nádornak  Alexandra-Pavlowna 
orosz  nagyherczegnővel  történt  egybekelése  alkalmából 
rendezett  bevonulási  ünnepélyen.  Alig  vonult  fel  azon- 
ban a diszmenet  Budára,  a Duna  jege,  a melyen  még 
átkelhettek,  megindult,  és  az  ezerekre  menő  kiváncsi 
pesti  közönség  a polgári  őrcsapattal  és  tanácscsal 
Budán  rekedt;  a napokig  tartott  budai  időzés  alatt  a 
tanács  elhatározta,  hogy  május  3-án,  mint  Alexandra- 
Pavlowna  főherczegnő  névnapján  József  nádornak  és 
nejének  tiszteletére  az  országúti  Batthyányi-féle  kertben 
(ma  Nemzeti  Muzeum-kert)  nagy  iinnepélylyel  össze- 
kötött bált  rendez;  a bált  megtartották,  melyen  körül- 
belül ötezer  személy  vett  részt  s itt  a magas  vendé- 
geknek a fényesen  kivilágított  kertben  különféle  ballet- 
szerü  tánczokat  mutattak  be;  a költségre  Pest  város 
tanácsa  ezer  forintot  szavazott  meg,  a többit  a közön- 
ség körében  gyűjtötték  össze.  1801-ben  szervezték  a 
földmérői  állást;  1803-ban  megünnepelték  I.  Lipót 
király  privilégiumának  százados  évfordulóját;  1804-ben 
lebontották  a Rostély-,  Czukor-  és  Lövész-utcza  végén 
állott,  úgynevezett  Krautschneider-bástyától  a Czélos- 
bástyáig  terjedett  várfalakat,  1808-ban  pedig  a hatvani 
kaput;  1814-ben  fővárosunk  I.  Ferencz  királyt,  Sándor 
czárt  és  III.  Frigyes  porosz  királyt  látta  falai  közt, 
mely  alkalomból  a magas  vendégek  tiszteletére  kivilá- 
gították a két  várost,  József  nádor  kalauzolása  mellett 
megtekintették  az  itteni  nevezetességeket,  a többek 
közt  a gellért-hegyi  csillagvizsgálót,  a Margitszigeten 
pedig  bemutatták  a vendégeknek  a szüretet  és  az  itt 


divó  tánczokat.  1810-ban  Hermina  herczegnő  pártfogása 
alatt  megalakult  a Jótékony-Nőegyesiilet,  melynek  ál- 
dásos működése  a szegény  ügy  körül  korszakot  alko- 
tott; 1818-ban  megkezdették  a Városliget  átalakítását; 
1827-ben  volt  Pesten  az  első  lóverseny,  és  erre  a czélra 
a város  tanácsa  1829-ben  száz  darab  aranyat  érő  ver- 
senydijat szavazott  meg;  1881-ben  a kolera  pusztított, 
s szeptember  26-ig  2277  beteg  közül  1700-at  vitt  a 
sírba.  Midőn  a járványos  betegség  július  14-én  fellé- 
pett, terjedésének  megakadályozására  Pestmegye  Pestet 
a közlekedés  elől  elzáratta.  Ezen  intézkedés  ingerült- 
séget keltett  s az  egyetemi  ifjúság  utczai  tüntetéssel 
rakonczátlankodott.  A csőcselékkel  megszaporodott 
rendháboritókkal  az  őrcsapat  nem  boldogulhatván,  a 
nádor  parancsára  katonaság  lépett  közbe,  s az  össze- 
ütközésnél hat  személy  halva  maradt,  tizenhárom  pedig 
megsebesült,  ezzel  aztán  a tüntetés  végét  érte.  1832-ben 
a Duna  jege  elszakította  a hajóhidat,  a mi  a két  vá- 
rosnak 30,000  forint  kárt  okozott.  1838-ban  a Duna 
kiáradása  következtében  122  emberélet  esett  áldozatul, 
a kárt  pedig  10,500.724  forintra  becsülték.  Az  annyi 
nyomort  hozott,  s annyi  nemes  tetteknek  is  alkalmat 
nyújtott  vészteljes  napokban,  az  emberbaráti  köteles- 
ségek teljesítésében  különösen  kitüntette  magát  Wes- 
selényi Miklós  báró,  füskuti  Landerer  Lajos  könyv- 
nyomdász  és  Feiler  Ferencz  bécsi  nagykereskedő,  a kiket 
többekkel  együtt  Pestváros  tanácsa  hálás  elismerésé- 
nek jeléül  a város  díszpolgárai  közé  iktatott;  ugyan- 
ezen évben  a deszkásoknál  tűz  ütött  ki,  a mi  közel 
egy  millió  forint  kárt  okozott.  1840-ben  felépült  a 
Szent-Rókus-kórház  keleti  oldala,  és  ezen  év  julius 
28-án  a czölöpök  leverésével  megkezdették  aLánczhid- 

építés  munkálatait;  1843-ban  megnyílt  a kényszer- 
dologház  és  a József-fiárvaház,  s ugyanezen  évben  életbe- 
léptették az  alpolgármesteri  állást  és  a letéthivatalt. 

1846- ban  megkezdették  a Széchenyi-sétatér  parkozását, 

1847- ben  pedig  kimondotta  a tanács,  hogy  a tisztvise- 
ket  ünnepnapokon  és  vasárnapokon  hivatal oskodásra 
kényszeríteni  nem  lehet. 

* 

* * 

Az  újonnan  felépült  városháznak  nincs  még  erkélye. 
A tervezve  volt,  oszlopokon  nyugvó  és  kőből  faragott 
erkélyt,  az  építésnél  felmerült  tulkiadásokra  való  tekin- 
tetből nem  építették  meg.  1848-ban  megrendeltek  egyet 
érczből,  még  pedig  a mint  mondják  abból  a szándék- 
ból, hogy  szónoklásokra  felhasználhassák,  s hogy  a 
politikai  eseményeket  és  egyéb  fontosabb  tudnivalókat 
az  erkélyről  kihirdethessék  ; az  erkély  azonban  idejé- 
ben el  nem  készülhetett,  s midőn  a város  ennek  bir- 
tokába jutott,  elkövetkeztek  már  a válságos  napok  s 
az  erkélyt  mint  szükségtelen  holmit  raktárba  tették, 
a hol  elfelejtetten  1861-ig  hevert. 

Ha  tehát  az  erkély,  melyet  csak  1861-ben  tettek 
fel  helyére,  a mozgalmas  48-diki  napokban  szolgálatot 
nem  tehetett,  maga  a városháza  politikai  események- 
nek színhelyévé  először  a nevezetes  márcziusi  15-diki 
napon  vált,  a mikor  a megyei  és  városi  tisztviselők- 
ből, városi  tanácsból  és  polgárságból  alakult  vegyes 
gyülekezet  előtt,  délután  3 órakor  a nyilvánosság  elől 
századokon  át  zárva  volt  városház  termei  megnyíltak, 
hogy  itt  a nemzet  kívánalmait  magában  foglaló  tizen- 
két pont  felett  tanácskozzanak. 

Mindamellett,  hogy  a város  akkori  képviselő 


75 


testületé  az  úgynevezett  választott-polgárság  a dél- 
előtt megtartott  ülésében  a pontokhoz  való  hozzá- 
járulását már  kimondotta  és  erről  küldöttség  utján 
az  egybegyült  népet  értesítette,  a kor  szelleméhez 
alkalmazkodni  nem  tudó,  vagy  nem  akaró  városi 
tanács  a pontok  mindegyikét  nem  akará  elfogadni 
s makacskodását  csak  a többség  kivánata  és  a jó 
barátok  rábeszélése  törte  meg.  Az  ily  formán  egy- 
hangúan elfogadott  tizenkét  pont  érdekében  az  or- 
szággyűléshez intézendő  volt  kérelmi  iratot  a tanács 
és  a választott-polgárság  nevében  Szepessy  Ferencz 
polgármester  kénytelen  vala  aláírni.1 * 3  Ugyanezen  köz- 
gyűlésen választották  meg  azt  a bizottságot,  mely  a 
rend  és  közbátorság  fenntartása  körül  a felelős  magyar 
minisztérium  megalakulásáig  a fővárosban  működött. 

A márczius  15-én  kezdetét  vette  s a városházára 
is  kihatott  nagy  nemzeti  átalakulás  átalakította  a 

1 A hozott  határozatot  a tanács  még  az  nap,  késő  este  a 
következő  szavakkal  hirdette  ki  : 

„Pest  város  közönsége  nevében  alulírottak  szerencsések 
hivatalosan  értesíteni  a magyar  nemzetet,  hogy  a mi  más  orszá- 
gokban polgár-vérbe  került,  — a reformot  — Budapesten  24  óra 
alatt  békés  és  törvényes  utón  kivívta  a törvényes  egyetértés. 
A városi  tanács  ugyanis  a választó-polgársággal  értesülvén  arról, 
mikép  a város  polgárai  és  lakosai  vele  együtt  akarnak  értekezni 
az  idők  komoly  fejleményei  felett,  a tanácskozási  termek  száza- 
dokon át  zárva  volt  ajtait  1848-ik  évi  márczius  15-ikén  délután 

3 órakor  a népnek  megnyitá,  s miután  megértette  annak  törvé- 
nyes kivánatait,  azokat  mint  nagyobb  részt  már  eddigelé  is 
kebelében  ápolt  hazafiul  óhajtásokat  egy  szívvel,  egy  akarattal 
elfogadta,  magáévá  tévé,  sőt  azon  tizenkét  pontot,  melyeket  nagy 
részben  a nemzet  1790-ik  év  óta  törvényhozás  utján  is  annyiszor 
sürgetett,  ezen  közgyűlésben  az  országgyűléshez  intézendő  kérel- 
mezésként aláírta.44 

városi  közigazgatás  szervezetét  is.  A szabadság  meg- 
teremtette uj  rendszer  azonban  uj  embereket  is  köve- 
telt, a kik  a kor  kérdéseivel  számolni  képesek,  erre 
pedig  Pest  város  akkori  tanácsa  képtelen  volt. 

Ezen  tanács,  a ki  nemesebb  czélokért  lelkesülni 
nem  tudott  s a kinek  élethossziglan  tartott  szolgálata 
csak  a város  és  polgársága  fölötti  hatalmat  adta  kezébe, 
elavult  s már  is  sutba  dobott  privilégiumokon  alapuló 
nézeteivel  és  fekete-sárga  érzelmeivel  ellentétbe  jött  az 
uj  kor  magasztos  eszméivel  s minthogy  ennek  szavait 
megérteni  nem  akarta,  egy-két  tagtársának  kivételével, 
a kik  még  idejekorán  az  alkotmányosság  zászlója  alá 
sorakoztak  — elbukott  s a városházába  Rottenbiller 
Lipót  polgármestersége  alatt  tisztikarával  az  uj  tanács 
június  hónapban  bevonult.1 

A városháza,  az  alkotmányos  hatóság  működése 
alatt  több  hazafias  mozzanatnak,  különösen  a város 
rendkívüli  áldozatkészségének  volt  színhelye;  áldozat- 
készségét  pedig  kimutatta  leginkább  akkor,  a midőn  a 
haza  védelmére  a -»Pesti  csatárok«  nevű  zászlóaljat 
(XlV-dik  honvédzászlóaljat)  51.174  frt  költséggel  teljesen 
felszerelve  a magyar  kormánynak  felajánlotta,  sőt  a 
tisztikar  egy  része  is  elhagyta  a kenyerét  megadott 
állását,  hogy  hazafiui  kötelességének  a harcztéren  te- 
gyen eleget.  Ezek  közül  az  elsők  egyike  Barna  Zsig- 
mond,  az  1883-ban  elhunyt  fővárosi  tanácsos  volt. 

A függetlenségi  harcz  leverése  után  a reá  követ- 
kezett sötét  korszak  alatt  a városházában  az  abszolutus 

1 Ezen  tanács  politikai  hitvallását  1848.  junius  28-án  „Pest 
város  választó  közönségéhez  a tanácsu  czimíí  és  nyomtatásban 
magyar  és  német  nyelven  megjelent  szózatában  fejtette  ki. 


hatalom  teremtményei  ütötték  fel  tanyájukat,  hogy  a 
városi  közigazgatás  ezen  épületében  kevésbbé  a város, 
mint  inkább  a bécsi  kormány  érdekeit  védjék  és  támo- 
gassák Mindazonáltal  ezen  tanácsnak  köszönhetjük  a 
légszesz  világítás  meghonosítását,  a hat  osztályú  köz- 
ségi reáliskola  megalapítását,  mely  czélra  1854-ben 
megvették  a reáltanoda-utczai  ingatlant  43*505  frton. 
1856-ban  megkezdették  az  Erzsébet-szegényház  homlok- 
zatának kiépítését  143.080  frt  költséggel  és  1859-ben 
elhatározták  a Vigadó-épület  építését,  melyet  azonban 
csak  1861-ben  kezdették  meg. 

Az  abszolutus  korszakot  1861-ben  egy  rövid  életű 
alkotmányos  korszak  követte.  Az  1848-diki  törvény 
alapján  megalakult  közgyűlés  április  16-án  tartotta 
első'  ülését,  melyen  Weisz  Bernát  egy  leányárvaház 
megteremtését  indítványozván,  az  árvaház  három  árva 
befogadásával  deczember  24-én  megnyílt.  Július  10-én 
Deák  Ferencz  az  előbb  említett  leányárvaház  javára, 
nemkülömben  az  1843.  évi  márczius  11-én  megnyílt  József- 
fiárvaház  javára  felajánlotta  arczképeinek  elárusitási 
jogát,  mely  jog  a két  árvaháznak  az  időközi  kamatok- 
kal együtt  1890.  év  végéig  15.829  frt  46  krt  jövedel- 
mezett. Ezen  korszak  végső  napjaiban  ment  végbe  a 
városházában  azon  emlékezetes  esemény,  hogy  a város- 
hatósági  közgyűlés  az  országnak  megtámadott  jogai 
mellett  síkra  szállván,  a közgyűlés  akaratát  tolmácsoló 
Királyi  Pál  főjegyzőt  luitlenségi  pörbe  fogták,  és  a 
közgyűlési  jegyzőkönyvek  illető  részeit  Roller  Ferencz 
királyi  biztos  megsemmisítette.  A jegyzőkönyvek  fog- 
lalatát azonban  még  a királyi  biztos  megérkezése  előtt 
a kiadóhivatalban  letisztázták,  s ezeket  Melly  János 
akkori  kiadó,  hogy  megmentse,  megőrzés  illetve  elrejtés 

végett  Duliczky  Vilmos  főlevéltárnoknak  adta  át.  El- 
következvén az  1867.  év,  Duliczky  az  okiratokkal 
előlépett,  és  ezek  alapján  a megcsonkított  jegyző- 
könyveket utólagos  beiktatással  ismét  érvényükre 
emelték. 

Az  adminisztráczió  további  fejlődése  következtében 
azonban  a hatvanas  évek  elején  a hatóságnak  sajnosán 
kellett  tapasztalnia,  hogy  az  uj  városház,  melyet  az 
akkori  viszonyok  tekintetbe  vételével  építettek,  a köz- 
hivatalok elhelyezésére  ismét  elégtelen.  Napirendre 
került  a hely  teremtés  kérdése,  hol  és  miképpen?  — volt 
a kérdés,  melyet  törvényhatósági  bizottság  hiányában 
a provizórium  idejében  egyedül  a teljes  tanács  volt 
hivatva  megoldani.  Hogy  tehát  helyszűke  miatt  idővel 
a közigazgatás  menete  megakadást  ne  szenvedjen,  a 
hivatalok  elhelyezése  érdekében  1862-ben  megindították 
a tárgyalásokat,  minthogy  azonban  a hivatalok  egy 
részének  a régi  német  színház  épületébe  történt  átté- 
tele az  adminisztráczió  követelte  kívánalmakat  ki 
nem  elégíthette,  május  6-án  kelt  S085.  számú  tanácsi 
határozattal  kimondották  a harmadik  emelet  felépítését, 
kiküldvén  egyúttal  Ságody  Sándor  alpolgármester  eliil- 
iillése  alatt  Incze  György  városi  mérnök,  Hild  József 
műépitő,  Perger  Ignácz,  Staffenberger  István  és  Sebas- 
tiány  Frigyes  tagokból  állott  bizottságot  azon  utasítással, 
hogy  terveket  és  költségvetést  készítsen,  és  ezeket  a 
tanácsnak  mutassa  be. 

A kiküldött  bizottság  jelentését  előterjesztvén,  a 
tanács  julius  12-én  foglalkozott  az  építés  ügyével; 
mindenben  hozzájárult  a bizottság  javaslatához,  és  az 
építési  tervezetnek  elfogadása  után  felirt  a helytartó- 
tanácshoz,  a felsőbb  hatósági  engedelem  megadásáért. 

Az  építés  a helytartótanácsnál  nem  találkozott 
ellenvetéssel,  ellenkezően  arra  való  tekintettel,  hogy 
a közszolgálat  és  lakosság  érdekei  az  egymással  szoros 
összeköttetésben  álló  hivataloknak  egy  épületben  leendő 
összpontosítását  teszik  szükségessé,  a harmadik  emelet 
felépítését  42.939/862.  szám  alatt  44.904  frt  23  kr  költ- 
séggel megengedte,  minek  következtében  a vállalkozók- 
kal megkötötték  a szerződéseket  Ezen  szerződések 
egyik  pontja  megkövetelte,  hogy  az  építés  1862.  évi 
november  15-ig  teljesen  be  legyen  fejezve. 

A harmadik  emelet  1863.  évi  márczius  hónapra 
teljesen  felépült,  s a hivatalok  még  ezen  hónapban 
megkezdették  a beköltözést. 

Az  előirányzott  44.904  frt  23  kr  építési  költség 
ellenében  azoban  1254  frt  13  kr  többlet  kiadás  mutat- 
kozott, vagyis  a harmadik  emelet  felépítése  46.164  frt 
6 krba  került.1 

A harmadik  emelet  felépítésével  helyet  szorítottak 
ugyan  a hivatalok  részére,  de  ezzel  be  is  fejezték  a 
városház  bővítését,  s itt  tovább  terjeszkedni  már  nem 
lehetett,  pedig  nagy  és  terhes  feladatoknak  nézett  a 
város  elébe,  melyeknek  legyőzésére  a városházában 
elhelyezett,  s 1866.  év  végéig  újra  megszaporodott 
hivatalok  személyzete  már  is  kevésnek  bizonyult. 

* 

* * 

A városháza,  eltekintve  a harmadik  emelet  fel- 
építésétől, félszázados  fennállása  alatt  külső  formájában 
mit  sem  változott,  annál  nagyobb  változások  történtek 

1 Lásd  Pest  vár.  lev.  X.  179/862. 

belső  részeiben,  a hol  a szükséghez  alkalmazkodva,  köz- 
falak  emelésével,  vagy  lebontásával  a hivatalos  helyi- 
ségek számát  hol  szaporították,  hol  pedig  kevesbítették, 
vagy  is  egyes  helyiségeket  kisebbítettek  vagy  nagyob- 
bitottak.  Nagyobb  változást  vittek  végbe,  midőn  a 
rendőrséget  a városházából  kihelyezték,  és  a földszin- 
ten volt  börtönöket  hivatalos  helyiségekké  átalakítot- 
ták, és  a rabok  czéljaira  használt  kápolna  megszünte- 
tésével ezt  is  hivatalos  czélra  felhasználták,  valamint 
akkor  is,  midőn  a számvevőség  és  pénztár  terjeszke- 
désével két-három  szobából  egy-egy  nagy  termet  ala- 
kítottak, hogy  az  egyes  szakban  működő  személyzetet 
egy-egy  helyiségben  összpontosíthassák. 

Hogy  a városházát  több  Ízben  tatarozták  is,  ez 
magától  érthető;  az  utolsó  tatarozást  úgy  az  utczai 
mint  az  udvari  részeken  1889-ben  hajtották  végre. 

Végül  megemlíthető,  hogy  1884-ben  a szobrokat 
restaurálták;  1886-ban  folytak  azon  eredménytelen 
tárgyalások,  melyek  a városházának  az  állami  rendőr- 
ség czéljaira  tervezett  eladását  czélozták;  1889-ben  a 
párkányzatot  bádoggal  befedték. 

VÉGSZÓ. 


1867.  év  beköszöntésével  uj  korszak  nyílt 
meg  fővárosunkra  nézve  is.  Mint  alkot- 
mányos életünk  újjászületésének  éve, 
határkő  az  abszolutus  korszakalatt  folyta- 
tott bénító  küzdelmek  között.  Pest  városa 
átalakulásának  küszöbére  lépett,  kibontakozott  kisvárosi 
jellegéből  s kezdett  a nagy  városok  sorába  emelkedni, 
óriási  lépésekkel  haladva  fejlődésének  virágzó  kor- 
szaka elé.  Pest  kereskedelme  s ipara  napról-napra  tért 
hódított,  lakossága  folyton  szaporodott  s ha  nem  is 
névlegesen,  valóságban  az  ország  fővárosa  Pest  lett. 
Itt  ütötte  fel  sátorát  a tudomány  és  művészet,  itt  ült 
össze  a törvény  értelmében  a törvényhozási  testület; 
mágnásaink  pedig  elhagyták  Bécset  s itt  építették  fel 
palotáikat,  hogy  az  év  egy  részét  a magyar  főváros- 
ban tölthessék.  Pest  emelkedésével,  tetemes  gyarapo- 
dásával a hatóságra  roppant  feladat  nehezedett;  uj 
intézmények  megteremtése  és  életbeléptetése,  nemkülöm- 
ben  a fővárosi  jelleggel  osztályrészül  jutott  egyéb  terhek 
mind  nagyobb  és  nagyobb  áldozatot  követeltek  a várost 

kormányzó  hatóságtól.  Ezen  terhek  a várost  pénz- 
ügyeinek egyensúlyából  ugyan  ki  nem  mozdíthatták, 
de  kihatottak  az  adminisztráczióra,  meglassította  ennek 
menetét  s ha  a rendkívüli  nagyvárosi  életből  kifolyó 
állapotok  közt  a hatóság  biztos  kezekkel  vitte  is 
tovább  a várost  fejlődésének  utján,  a nagyobbodó  város 
arányához  követelt  személyszaporitást  szó  nélkül  nem 
hagyhatta.  A személyszaporitás  ismét  felszínre  hozta 
a helyiség  kérdést,  melynek  nyűge  alatt  az  adminisz- 
tráczió  már  is  tespedett.  Hogy  a tűrhetetlenné  vált 
állapotokon  segítsenek,  1868-ban  a városházból  kihe- 
lyezték összes  hivatalaival  a törvényszéket  és  ennek 
czéljaira  megkezdették  a volt  Lipót-utczában  a városi 
törvénykezési  palota  építését,  melyet  később,  a tör- 
vénykezés államosításával  városházi  czélra  tovább 
építettek.  Kiment  a városházból  a rendőrség,  a levél- 
tár régi  aktáit  pedig,  minthogy  ezek  részére  helyet 
már  nem  szoríthattak,  halomra  a padlásra  hányták, 
a hol  1876-ig  maradtak.  A testvér  városok  egyesítése 
után  a hivatalok  egy  része,  ezek  közül  legelőször  a 
levéltári  hivatal  1874.  évi  márczius  hónapban  beköltö- 
zött az  időközben  felépült  lipót-utczai  uj  városházba, 
mely  időtől  fogva  a városház-téri  városházát  »Régi 
városház«- nak  nevezték.  1875-ben  kiment  az  adóhivatal 
és  az  adó-ügyosztály,  a katonai  ügyosztály,  a kiadó- 
hivatal, ezeket  követte  az  árvaszék,  az  ügyészi  hivatal, 
a pénzügyi-  és  gazdasági  ügyosztály  sigy  tovább  a többi 
hivatalok,  úgy,  hogy  a városház  végső  napjaiban  benn 
maradt  a polgármester  az  elnöki  két  ügyosztállyal 
és  segédhivatalával,  valamint  a pénztár  és  számvevő- 
ség. Az  utóbbiak  közül  először  1899.  évi  október  5-én 
a pénztár  kezdette  meg  a kihurczolkodást,  folytatván 

ezt  a számvevőség,  a közegészségi  ügyosztály,  végre 
1900.  évi  februárius  6-án  segédhivatalával  az  elnöki 
ügyosztály,  úgy,  hogy  februárius  9-ig  a városháza  hiva- 
talaitól teljesen  megüresedett.  Ezen  hivatalok  is  a volt 
és  » Központi  városháza  nevet  kapott  Károly-kaszár- 
nyába  költöztek  be,  a hol  már  előbb  az  uj  városházából 
és  egyéb  fiók  (bérelt)  városházakból  kiment  hivatalok 
is  a részükre  kijelölt  helyiségeket  elfoglalták. 

Ha  a hullámok  örvényeiben  keringő  hajóroncsot, 
mint  utolsó,  a hajó  parancsnoka,  a kapitány  hagyja  el, 
a régi  városházat  is  utoljára  a tanács  hagyta  el. 
Mielőtt  azonban  elhagyta  volna,  az  utolsó  tanácskozásra 
1900.  évi  február  8-án  ült  össze,  melyen  Halmos  János 
polgármester,  Matuska  Alajos  és  Rózsavölgyi  Gyula 
alpolgármesterek,  Horvát  János,  Viola  Imre,  Kun 
Gyula,  Lung  György,  Kullmann  Lajos,  Vosits  Károly, 
Faller  Ferencz,  Vaszilievits  János,  Szabó  Károly  tanács- 
nokok és  Rényi  Dezső  főjegyző  vettek  részt.  Betegség 
miatt  távol  maradt:  Hermann  Béla  tanácsnok. 

A tanács  távozása  után  üresen  maradt  városházát 
június — augusztus  hónapokban  lebontották.  A lebontás 
régiségeket  nem  hozott  napvilágra,  s az  egyedüli  tárgy, 
a mit  az  épület  homlokzatának  alapjában  mégis  talál- 
tak — egy  üres  kőláda  volt.  Ezen  kőládát  a városház 
építője  Kaszelik  Ferencz  mindenesetre  abból  a czélból 
tette  le  az  alapba,  hogy  ebben  a szokásos  okiratokat 
és  egyéb  tárgyakat  az  utókor  részére  elhelyezhessék; 
a kőláda  azonban  ma  már  ismeretlen  okból  üresen 
jutott  helyére  s a mint  annak  helyén  mondottuk,  az 
alapkő  letételéről  sem  a jegyzőkönyvek,  sem  az  építésre 

vonatkozó  1842  1844-diki  iratok  mit  sem  említenek. 

* 

* * 

A régi  városház  lebontásával  ismét  eltűnt  a régi 
Pestnek  egy  történeti  emlékű  épülete.  Sok  nevezetes 
esemény,  az  utódokra  is  buzditóan  hatható  városható- 
sági és  országos  mozzanatok  fűződnek  ezen  épülethez, 
melyeknek  fénysugarai  visszaverődnek  ügy  a hatóságra, 
mint  pedig  egynéhányára  azon  férfiakra,  a kiknek  hiva- 
tása a város  kormányzása  volt.  Ebben  a városházban, 
félszázados  fennállása  alatt  a helyettesekkel  együtt 
tizenhat  polgármester  foglalt  széket,  kevés  azonban 
azoknak  a száma,  a kik  ismereteiket  és  tapasztalatai- 
kat a legönzetlenebb  munkálkodásukkal  tudták  a közjó 
érdekében  érvényesíteni,  a mint  kevesen  is  voltak,  a 
kik  a város  kormányát  sokáig  kezükben  tarthatták, 
mert  részben  bizodalom  vesztés,  részben  politikai  viszo- 
nyok, részben  klikk-érdekek  leszorították  a szintérről. 
Midőn  a városház  építését  1842-ben  megkezdették,  a 
a városi  közigazgatás  élén  mint  polgármester  Tölgy essy 
(Eichholcz)  János  állott,  helyét  azonban  1843-ban,  tehát 
még  az  építés  befejezte  előtt,  Szepessy  Ferencz  foglalta 
el,  a kinek  mandátuma  1848-ban  szűnt  meg.  A magyar 
nevű,  de  magyarul  alig  tudott  Szepessy  volt  az  utolsó 
polgármester,  a ki  az  I.  Lipót-féle  privilégium  alapján 
jutott  a polgármesteri  székbe.  Midőn  az  alkotmány 
változás  a kiváltságok  érvényétmegszüntette,az  1848-diki 
törvények  értelmében  az  újonnan  megalakult  városi 
hatóság  élére  a közbizalom  a volt  alpolgármestert 
Rottenbiller  Lipótot  állította  ; Windischgrátznek  a fővá- 
rosba történt  bevonulása  következtében  azonban  Rot- 
tenbiller kénytelen  volt  állását  elhagyni  és  1849-ben 
Lechner  Károlyinak  átengedni.  Buda  bevétele  után  a 
magyar  kormánynyal  Rottenbiller  is  visszatért  és  el- 
foglalta ismét  polgármesteri  székét,  hogy  a város  kor- 

Hiányzása  mellett  hazájának  javát  is  előmozdítsa.  Rot- 
tenbiller  a mozgalmas  1848/49-diki  években  szerezte 
azon  kiváló  érdemeket,  melyek  hazafiui  erényeit  hir- 
detik, s melyek  arra  érdemesítik,  hogy  polgármeste- 
reink legjobbjai  közé  számíthatjuk  ; lelkesültséggel  tel- 
jes ernyedetlen  működése  mindazonáltal  már  nem 
sokáig  tartott,  a világosi  katasztrófa  után  ismét  távoznia 
kellett  s következett  egy  szomorú  korszak,  melynek 
első  polgármestere  Koller  Ferencz  volt.  Minthogy  a 
kormány  Koller  Ferenczet  1850-ben  magasabb  méltó- 
ságra érdemesítette,  helyét  mint  helyettes  polgármester 
Ságody  Sándor  töltötte  be  mindaddig,  inig  ebben  az 
évben  Terczy  Szilárdot  ki  nem  nevezték.  A kormány 
úgy  látszik  nem  volt  kellően  informálva  ezen  férfiú 
politikai  hitvallásáról  s mint  a városi  tanácsnak  poli- 
tikától tartózkodó  tagját  eszköznek  hitte  germanizáló 
törekvéseinek  megvalósithatására.  Terczy,  a ki  külömben 
a negyvenes  években  pesti  ügyvédő  s e mellett  1844-től 
fogva  a pesti  magyar  polgári  őrhadnak  kapitányi  rang- 
gal hadbirája  volt  s a kit  az  1848-diki  közbizodalom 
emelt  a tanácsosi  állásra,  nem  volt  az  az  ember,  a kit 
a polgármesteri  tisztséggel  a magyar  érdekek  ellen  fel 
lehetett  volna  használni,  ellenkezően,  elég  bátorságot 
mutatott  az  1851-diki  népszámlálás  alkalmából,  midőn  a 
magyarság  érdekében  felszólalt  és  panaszt  emelt  a nép- 
számlálási bizottság  azon  eljárása  ellen,  hogy  erősza- 
koskodással a németség  túlsúlyát  akarják  Pesten  ki- 
tüntetni és  hogy  „a  német  nemzetiség  apostolai  gyanánt 
viselkednek Terczy t ezen  merész  fellépése  meg  is 
fosztotta  állásától  s még  1851-ben  a „Pestvárosi  ha- 
tósági főnöku-ne)z  nevezett  Friedrik  György  követte 
a polgármesterségben.  1852 — 1856-ig  a kormány  ideig- 

lenes  állapotot  teremtett,  a mennyiben  a polgármes- 
teri állás  betöltését  függőben  tartotta  és  helyette- 
sekkel kormány oztatta  a várost,  minek  következtében 
ezen  idő  alatt,  még  pedig  1852-ben  Appiano  József, 
1852 — 1856-ig  Krászonyi  József  volt  Pest  városának 
helyettes  polgármestere.  1856 — 1860-ig  mint  kinevezett 
polgármester,  Conrad  Gusztáv  vitte  a szerepet  a város- 
házában, a kit  az  1860.  októberi  diploma  kiszorítván 
székéből,  utána  egy  ideig  Ságody  Sándor,  mint  helyettes 
polgármester  működött.  A kormánynak  kísérleti  poli- 
tikája azonban  1861-ben  megváltoztatta  a kormány- 
rendszert;  a törvényhatóságok  az  alkotmányos  alapra 
helyezkedve,  az  1848-diki  törvény  értelmében  ismét 
megalakultak.  Ily  viszonyok  közt  Ságody,  mint  a 
reneszánsz  politika  embere,  a városi  közigazgatás  élén 
meg  nem  maradhatott  és  az  alakulás  befejeztéig  Kerék- 
gyártó Alajos  (Árpád)  helyettes  polgármester  állott  a 
város  élére  és  vitte  a város  ügyeit  addig,  mig  az 
1849-diki  kényszerhelyzet  alatt  állását  elhagyott  Rotten- 
biller  Lipótot  meg  nem  választották.  A néhány  hónapig 
tartott  alkotmányos  élet  eltemetésével  a tisztikarral 
együtt  Rottenbiller  is  visszalépett  s a provisorum  alatt 
1861  — 1864-ig  Krászonyi  József,  1864 — 1867-ig  ismét 
Rottenbiller  Lipót  viselte  a polgármesteri  tisztséget. 
Az  alkottmány  újjászületésének  évében  Rottenbiller  a 
közügyektől  visszavonult  és  1867-ben  az  országgyűlési 
képviselőségből  a Józseí-városban  kibukott  s igy  man- 
dátum nélkül  maradt  Szentkirályi  Mórt  választották 
meg.  Szentkirályi  azonban  mint  polgármester  össze- 
tűzött Thaisz  Elekkel  a főkapitánynyal,  a ki  ellen  a 
még  ismeretes  és  sok  port  felvert  botrányos  fenyitő 
vizsgálat  folyt  s minthogy  a közgyűlés  a főkapitányt 

állásába  visszahelyezte,  Szentkirályi  1868-ban  inkább 
leköszönt,  hogy  sem  Thaiszszal  tovább  szolgáljon.  Mint- 
hogy pedig  az  akkori  választási  eljárás  a tisztviselők 
időközi  választását  nem  ismerte,  a testvér  városok  egye- 
sítéséig pedig  tisztnjjitás  már  nem  volt  megtartható,  a 
közgyűlés  választás  utján  1868-ban  a polgármesteri 
állásra  Gamperl  (Gyöngyössy)  Alajost  helyettesítette, 
kinek  polgármestersége  a főváros  egyesítéséig  vagyis 
1873-ig  tartott.  A pesti  polgármesterek  egyébiránt  1843. 
óta,  mint  a mikor  az  alpolgármesteri  állás  életbelépett, 
a főpolgármesteri  czimet  viselték,  az  1872-iki  XXXVI. 
t.  ez.  azonban  a főpolgármestert,  mint  tulajdonképpeni 
főispánt  állami  tisztviselőnek  tette  meg,  a fővárosi 
közigazgatás  élére  ellenben  ismét  a polgármestert 
helyezte.  Minekutána  az  említett  törvény  értelmében  az 
egyesitett  fővárosi  törvényhatóság  alakuló  közgyűlését 
1873.  évi  október  25-én  megtartotta,  november  24-ig 
megválasztotta  a tisztikart  s mint  Budapest  első  tiszt- 
viselőjét Kamermayer  Károlyt  ültette  a polgármesteri 
székbe.  Kamermayer  áldásos  működését  a következő 
tisztujitások  sem  szakíthatták  meg,  megmaradt  helyén 
nyugalomba  vonulásáig,  vagyis  1896-ig.  1896-ban  meg- 
választották Márkus  Józsefet,  a kinek  rövid  idejű  mű- 
ködését a főpolgármesteri  méltóságra  történt  feleme- 
lése szüntette  meg,  1897.  óta  pedig  a főváros  kormányzása 
körül  már  is  kiváló  érdemeket  szerzett  Halmos  János 
a székesfőváros  polgármestere.  Kevés  tehát  csakugyan 
azoknak  a száma,  a kik  a polgármesteri  tisztséget 
sokáig  viselhették  s egynek,  t.  i.  Kamermay érnék  kivé- 
telével az  öt  évet  is  kevesen  haladhatták  túl.  Szolgá- 
lati évek  tekintetében  Kamermayerrel  csupán  Mosel 
József  Pest  városának  legelső  polgármestere  veteked- 

hetik,  a ki  mint  biró  tizenhét  évig  s mint  polgármester 
egyfolytában  tiz  évig,  vagyis  összesen  huszonhét  évig 
kormányozta  a várost.  Csakugyan  különös  véletlenség, 
hogy  Pest  város  polgármesterének  első  megválasztását 
éppen  száz  évre  reá  Budapest  főváros  első  polgár- 
mesterének  megválasztása  követhette,  s hogy  Pestnek 
első  polgármestere  valamint  Budapestnek  első  polgár- 
mestere  mutathat  fel  legtöbb  szolgálati  évet. 

A régi  városház,  mely  a tanácsnak  és  az  előbb 
felsorolt  polgármesterek  mindegyikének  székhelye  volt, 
a mint  székhelye  volt  1879-ig  a törvényhatósági  köz- 
gyűlésnek is,  ötvenhat  éves  fennállása  alatt  átélte  a 
szabadságharczot,  az  ezt  követett  abszolutus  korszakot, 
s nagy  reménynyel  nézve  a város  jövője  elé,  belépett 
az  alkotmányos  korszakba.  Látta  falai  közt  a haza  és 
város  sorsát  szivükön  viselő  városi  képviselők  és 
tisztviselők  működését,  de  látta  szégyenpirral  a haza 
megtörésén  és  alkotmányának  megsemmisítésén  dol- 
gozott férfiaknak:  Haynaunak,  Jellasicsnak,  Bachnak  és 
másoknak  a város  díszpolgárai  közé  iktatását,  s midőn 
a változott  politikai  viszonyok  a haza  sorsának  fel- 
virradását  előidézték,  látta  a testvér  városok  egyesíté- 
sével az  ország  fővárosának  Budapestnek  felvirágzását 
és  a világvárosok  közé  emelkedését.  Látta  tehát  Buda- 
pest polgármestereinek  Kamermayer  Károlynak,  Márkus 
Józsefnek  és  Halmos  Jánosnak  önzéstelen  munkálko- 
dását, a kik  folyton  oda  törekedtek,  hogy  a tanácsi 
kollégiummal  egyetértőén  a székesfővárost  fejlődésében 
elősegítsék.  Hisz  mindazt,  a mit  a fővárosban  véghez 
vittek,  a tanács,  mint  a törvényhatósági  közgyűlés 
akaratának  végrehajtója,  innen  a régi  városházból 
teremtette  meg.  A palotáknak  is  beillő  iskolák,  a köz- 

raktárak  ás  az  elevátor,  a népszínház,  a kórházak  és 
a vásárcsarnokok  felépítése,  az  általános  csatornázás 
keresztülvitele,  a vízvezeték  kiépítése,  az  uj  népliget 
alkotása,  nemkülömben  az  adminisztráczió  reformálása, 
a közoktatási,  köztisztasági  és  közegészségi  ügy  fej- 
lesztése, a közélelmezési  és  közlekedési  ügy  és  egyéb 
fontos  dolgok  megteremtése  mind  a fővárosi  hatóság 
áldásos  működését  és  a közönség  áldozatkészségét 
hirdeti,  s az  utókor  hálás  elismeréssel  adózhat  annak 
a hatóságnak,  a mely  kitartó  munka  és  roppant  áldo- 
zatok árán  megteremtett  életbevágó  intézményeket  hagy 
nekik  örökségképpen. 

